VITTORIp t=M. III 





USWgKte 










NAZIONALE 




< 

0 


B. Prov. 


< 

H 


UJ 

h 


Miscellanea 


-1 

0 

u 


0 

J 

0 


$7 


5 

m 

S 


m 


36 2 






N A P O L 1 







Digitjzed by Google 




Digitized by Google 




Digitized by Google 





ARISTOTELIS 

PHILOSOPHIA ZOOLOGICA. 



Digitized by Google 






OHAIHONT. — K TVI*!S CAVAXIOI.. 




Digitized by Google 




<on w < 




PHILOSOPHIA Z00L0G1CA 



AUCTORE 




H. PHILIBERT 

i 






PARISIS 



APUD A. DURAND, BIBLIOPOLAM 

VIA DICTA DBS GRES, 7 

1865 




Digifized by Google 




Digitized by Google 




PHILOSOPHIA ZOOLOGICA. 



Inter tot et tam diversa studiorum genera quibus 
Aristoteles universam naturae verique cognitionem vide- 
tur complecti voluisse, nusquam magis elucet summi illius 
ingenii acies et magnitudo quam in libris de animalibus ; 
nulla ei scientia, praeter eam quam in Analyticis expo- 
suit, magis propria ; nulla ab eo longius provecta ; nus- 
quam tam multa tradidit accuratissime observata, acutis- 
sime perspecta; denique sic veri inventionis atque inda- 
gationis modum, in iis quae ad viventium formas pertinent, 
praecepit, sic ipsas rationes, quibus natura in constituen- 
dis vitae muneribus atque instrumentis utitur, definivit, 
ut immensi illi recentiorum de innumeris plantarum ani- 
maliumque generibus ac de reconditis eorum structu- 
ris labores nihil fere in lucem attulerint, quod cum his 
legibus ab ipso historiae naturalis conditore repertis non 
plane consentiat. 

i 

Hujus novae scientiae, quam primus instituebat, quan- 
tum sit pretium, quantam delectationem animo veri vi- 
dendi cupido afferat intima rerum viventium contemplatio, 
quam pura atque eximia voluptate immensa illa formarum 
varietas cum summa omnium partium perfectione mentem 
perfundat, praeclare expressit in eo ipso libro in quo de 
ejusdem investigationis ratione disseruit(l). Hicenim phi- 
losophiam quae de summis aeternisque rebus inquirit cum 
plantarum animaliumque cognitione comparans, alteram 
quidem gravitate atque excellentia praestare, sed difficilem 
ait et angustis terminis contineri ; “ in altera autem ma- 
teria uberior et multo major rerum cognoscendarum copia 
occurrit : plurima enim in singulis viventium generibus 
percipiat quicumque satis constanter in illis velit elabo- 
rare. Utraque tamen nos delectat. Res enim illas divinas 
etsi leviter attingimus , cognitionis tamen excellentia 
magis gaudemus quam si omnia, quae in terris fiunt, 
plane percipere liceret ; id enim cujus amore flagramus 
si vel e longinquo aspicere detur, jucundius est quam 
multa alia et magna facile contemplari. Illius autem su- 
blimis philosophiae praestantiam compensat viventis natu- 
rae studium, eo quod res, in quibus versatur, tum multo 
numerosiores, tum perfectius notae, tum nobis magis fa- 
miliares sint et affines. Nihil autem in hac investigatione 
est negligendum, neque quod nobilius, neque quod vilius 
esse videatur. Quamvis enim adspectu non omnia aeque 
jucunda sint, incredibiles tamen voluptates ex artificis na- 
turae cogitatione percipiunt quicumque causas cognoscere 
potuerunt et vere philosophi. Infimorum igitur animalium 
inspectio puerile toedium nemini moveat : in omnibus enim 
quae natura constant aliquid inest admiratione dignum. 

(1) De partibus animalium, I, 5. 

Fertur Heraclitus hospites quosdam qui, quum eum vise- 
rent atque ad focum sedentem forte reperissent, dubita- 
rent accedere, ne pigeret ingredi rogavisse : adesse enim 
et illic deos. Sic et nos ad cujuscumque ex animantibus 
structurae inquisitionem libentes ac sine fastidio decet ac- 
cedere , quum in omnibus eniteat naturae vis et decor. » 

In illis sublimioris philosophiae laudibus Platonis dis- 
cipulum agnoscimus, et mentem subit hic celebratissi- 
mus Convivii locus, in quo Diotima divinae pulchritudinis 
amorem tam graviter extollit. Sed hanc rerum aeterna- 
rum contemplationem Aristoteles neque ita plenam, neque 
ita facilem judicavit, ut animus possit in ea perpetuo re- 
quiescere et ad beate vivendum ea contentum esse. Re- 
rum terrestrium praesertimque formarum viventium va- 
rietas faciliorem materiam ei videtur ingenio humano 
praebere : hic mens, non omnia ex se hauriens, sed firmis 
experientiae fundamentis innixa, non tantum obscuras et 
saepe inanes species sibi fingere, sed ex certis effectibus 
certas causas inducere potest, et his quasi gradibus 5s- 
surgens, ad sacra et sublimia aliquando accedere. 

Hanc igitur viam secutus est, et quidquid de animan- 
tium diversissimis speciebus et de earum structura, vita, 
generatione, moribus accipere licuit, accuratissime in- 
trospexit. Ratus summa principia attingi non posse, nisi 
prius maxime inter se differentes formae et naturae pe- 
nitus notae fuerint, non tantum haec genera ad quae ve- 
luti homini propiora magis attendere solemus, sed ce- 
tera etiam et plerumque minora et a nostra natura ma- 
gis aliena, insecta, crustacea, testacea, easque species 
quae plantarum vicinae ambiguam naturam habere viden- 
tur, diligentissime consideravit (1) ; singulorum partes 

(I) Ilist. anira. IV, 1-7; de part. anim. IV, 3-9. 

sive exteriores, sive interiores, exacte descripsit (1) et de- 
lineavit (2) ; tum cujusque speciei vivendi genus, victum, 
sensus, habitus enarravit, quarumdam societates, opera 
et quasi intelligentise imagines (3) ; tum singulorum ge- 
nerum ortus et incrementa, quomodo scilicet a prima 
origine informis ovi moles propriam speciei figuram pau- 
latim acciperet (4), quomodo etiam in quibusdam, ut in 
insectis, idem animal diversas deinceps formas indueret 
mutaretque vivendi genus et omnem corporis structu- 
ram (5). Omnes itaque vastm illius scientiae partes am- 
plitudine ingenii complexus est ; omnes illas diversas 
vias, in quibus singulis singuli processerunt clarissimi 
nostrorum temporum auctores, et quae tamen eodem, id 
est, ad naturae viventis principia ducunt, primus ostendit 
et omnes unus ingressus est. 

Hac ingenti historiarum copia instructus, ad vitae le- 
ges et causas demum ascendere conatur. Secundo itaque 
in opere, quod de partibus animalium inscribitur, cujus- 
que vitalis instrumenti finem et usus quaerit, et cujus 
gratia quibusve necessitatibus, qua communium magnis 
generibus exemplarium vi, vel quas ob utilitates cuique 
speciei proprias, cuncta in corpore ita nata et locata sint ; 
omnium igitur animalium anatomias comparat, eorumque 

similitudinis vel differentiae rationem reddit. Tertio loco, 

* 

(1) Hist. anim. I-IV. 

(2| HisJ. anim. VI, 10. Ex twv avaTotiSiv OEtopslsOio. — Ibid., 
ii. ’Ex xSiv dvctTOjjuUv SiaYEYpajxpuvujv. — 0« puri. anim. IV, 5. 
Ti pdv yap tw Xoyw, ia 81 Tipo; tt|v ctyiv au-ruJv <Ta<pT|Vi'lieiv SeT paX- 
Xov. 

|3) Hist. anim. VIII-IX. 

(4) Hist. anim. V-VII. 

*(5) Ibid., V, i 9-20. 

quae sint generationis leges et principia, qua ratione qui- 
busve de causis omnes corporis partes certo in ordine 
informentur et augeantur ; ac denique de communi inqui- 
rit omnium quae in corpore viventi fiunt causa, id est, 
de anima, quae quidem ei videtur vis esse vitalis et mo- 
vens, eademque omnium instrumentorum totiusque struc- 
turae finis, sed in primis essentia, quae speciem et natu- 
ram cujusque animantis constituit. Haec est illorum qua- 
tuor operum admirabilis gradatio, celeberrimae princi- 
piorum in peripatetica disciplina divisioni fere respondens, 
ita ut in historiis describantur vitae diversa elementa et 
qyasi materia, in libris vero de partibus finis cujus gratia 
ea elementa constent, tum in libris de generatione causa 
corporum viventium efficiens (1), tum demum in libris de 
anima eorumdem essentia quaeratur. 

Neque equidem contenderim omnia in hoc immenso 
opere aeque vera esse et mendis vacua ; sed ut pleraque 
quae de animalium descriptione tradidit philosophus, at- 
que omnino de rebus quarum certa cognitio nihil nisi di- 
ligentiam observandique solertiam requireret, recentio- 
rum investigationibus confirmata sunt, ita, in iis quae de 
interiorum corporis partium usu atque efficientia disse- 
ruit, fatendum est multos errores irrepsisse. Quorum 
duas causas in primis video : alteram quod, quum in 
physicis materiae vera elementa communesque leges et 
vires, quibus omnium corporum partes contineantur aut 
moveantur, omnino laterent, profecto eorum quae in vi- 
ventibus efficiantur vera ratio reddi non posset ; deinde, 
quod illam naturae interrogandae artem, qua recentiores 
ope experimentorum propriam cujusque partis vim et 
usum detegere potuerunt, Aristoteli prorsus erat ignota. 

(1) De gener, anim., 1, 1. 

Praeterea pretiosissimis illis instrumentis carebat, quibus 
tenuissima corporum et intimas texturas introspicimus. 
Sed nihilominus satis multa, in iis quae oculis percipi 
possunt, certa observatione collegit, ut ex his vera phi- 
losophiae zoologicae principia potuerit concludere. 

Plurimum enim differt a reliquis physicis scientia vi- 
ventium, tum rerum cognoscendarum natura, tum etiam 
via et ratione qua uti debet. Non enim hic exactis expe- 
rimentorum mensuris ad definitas causarum effectuum- 
que proportiones gradatim pervenitur ; at contra naturas 
quosdam habitus, vel, ut ita dicam, consuetudines pros- 
picere, potius quam leges certis numeris terminatas com- 
perire aut necessario concludere licet. Quod mihi non 
videtur satis intellexisse clarissimus ille scientiarum in- 
staurator Baco , quum universam Aristotelis de natura 
doctrinam promiscue improbaret (1), et hos etiam admi- 
rabiles de animalibus libros cum Physicis una condem- 
natione comprehenderet. Quod enim Aristoteli objicit, 
scilicet immoderato causarum finalium usu verarum 
causarum et legum inquisitionem corrupisse (2), id sane 
in libris de ccelo , de generatione et corruptione , aliis- 
que ejusdem generis jure reprehendi potest ; sed pror- 
sus immerito in libris de animalibus, quorum contra do- 
ctrina sine illa linis cuique corporis instrumento et toti 
structurae propositi consideratione nullo modo tractari 
potest. Sed sicut ipse Aristoteles erraverat, quum om- 
nem naturae doctrinam eadem ratione qua animalium 
scientiam instituere tentavisset iisdemque legibus quasi 
submisisset , rursus a vera via longe recesserunt Baco 
Cartesiusque , quum rerum viventium scientiam prorsus 

("l) Novum organum, I, 63. 

(2) De augmentis scientiarum, III, 4. 

eodem modo quo caetera physica tractandam esse arbi- 
trati sunt. At Cuvierius, vero et sequo propior, principia 
Aristotelis de animalium doctrina magis ac magis in dies 
reviviscere libenter agnovit, quo altius in secreta na- 
turae descenderetur, et quo latius contemplari liceret 
rerum creatarum ordinem. 

Haec Aristotelis de natura viventium principia ex va- 
riis ejus de animalibus libris colligere, et cum iis quae a. 
recentioribus reperta sunt breviter comparare mihi in 
animo fuit. Singula quidem enumerare quae de unoquo- 
que animantium genere recte et acute vidit Aristoteles, 
sed quse nostrae aetatis auctores, tot novis investigationis 
modis et adjumentis instructi , multo copiosius et subti- , 
lius descripsere, parvae utilitatis fore videretur; in iis 
vero quae necessario ignoraverit, aut in quibus temporis 
culpa potius quam sua erraverit, profecto supervaca- 
neum esset immorari. De ratione qua usus est philoso- 
phus ad instituendam summam naturae viventis doctri- 
nam , de legibus quibus universi animantium generis 
constitutio regitur, de causis quae specierum vel simili- 
tudinem vel differentiam efficiunt , tantum agemus ; qua 
quidem in disputatione praeclarum illud ipsius Aristo- 
telis praeceptum sequemur , qui veteribus philosophis , 
etiamsi leviora aliquando opinari videantur, plurimam 
vult gratiam haberi, quippe qui suis laboribus et tenta- ' 
mentis nostrae aetatis praeparaverint meliorem statum (1). 

* 

(i) Metaphys. a, i. 






♦ 

De ratione qua tuus est Aristoteles in distribuendis 
animantium generibus. 



I. Omnis de natura animalium duplex est quaestio. 
Unum genus est quod pertinet ad principium vitae : sci- 
licet inquirendum est quae sit- in unoquoque eorum quae 
dicimus vivere, causa illa cujus vi et ratione omnes mo- 
tus vitales efficiantur, qua certa corporis atque omnium 
partium compositio caeteraque regantur cuique naturae 
propria. Alterum vero genus spectat ad communes om- 
nium specierum causas et ad principia quibus cunctae illae 
naturae singulis animantibus propriae constitutae sunt; 
quae sit tot formarum diversitatis origo, quid in tanta 
varietate similitudinem et ordinem servet, quae causa 
sive fortuita , sive finis aut lex , omnia cujusque naturae 
elementa elegerit et conjunxerit, corporis descriptionem 
membrorumque fabricapi et situm assignaverit. 

De priori quidem quaestione quid senserit Aristoteles 
in altera dissertatione exposuimus : illud vitale princi- 
pium, quod animaim vocat, vira esse quamdam materiae 
insitam , non quidem innatam , sed communicatam , qua 
corpora inanima omnino careamt, quae certae elemento- 
rum concretioni addi possit et ab eadem amitti, sed 

qnamdiu huic moli inhaereat , ei imperet et dominetur, 
quae tamen in se non existat, neque rem simplicem a 
materia distinctam constituat, neque a corporibus se- 
jungi possit , nec denique substantia sit propriis muta- 
tionibus obnoxia , sed potius ratio et lex qua in corpore 
viventi omnia mutentur et efficiantur quaecumque ad 
vitam pertineant. Quae quum in variis animantibus na- 
turam longe diversam possideat , ipsa in se percipi non 
potest, sed multis effectibus abditas patefacit potestates 
intimasque rationes , atque in primis corporis descri- 
ptione ejusque partium tum dispositione , tum figuris , 
tum interiore structura. Quamvis enim haec corporis 
forma et compositio veram vitae essentiam non consti- 
tuat et in aetatis cursu saepe mutetur, nullis tamen aliis 
signis animantium cognatio vel dissimilitudo facilius cer- 
nitur. 

Animalia vero, ait Aristoteles (1), aut iisdetn partibus 
constant, aut diversis. Una specie continentur ea quo- 
rum pftrtes similiter positae, figura simili, iisdem usibus 
* inservientes , eamdem inter se proportionem easdemque 
demensiones servant. Si autem reliquis manentibus pro- 
portio tantum mutetur, ita ut eadem situ et usu membra 
magnitudine aut parvitate vel quibusdam aliis exterioris 
faciei elementis discrepent, diversae agnoscuntur species, 
sed in eodem genere conjunctae : ut plurimae sunt avium 
et piscium species , quarum tamen cognationem primo 
adspectu quivis cernit : quamvis enim figura, colore, 
statura, interdumque etiam quorumdam instrumentorum 
praesentia vel absentia inter se differant , praecipua ta- 
men membra in omnibus servantur et tota corporis de- 
scriptio similis manet. In quibusdam vero generibus 

tU Histor. anim. 1, 1. 






Digitized by Google 




— 10 — 



magis latet quomodo partes , non solum mensuris , sed 
conformatione et usu maxime differentes, pari tamen 
ratione sibi invicem respondeant, neque earum veram 
cognationem agnoscere licet, nisi intimam compositio- 
nem subtilius introspexeris multasque species gradatim 
comparaveris. Hominis brachiorum cum anterioribus 
quadrupedum membris convenientia facile cernitur, prae- 
sertim si ea genera consideres in quibus pes in plures 
digitos fissus manum imitari videtur (1); inde pedeten- 
tim incedentes ad ea quorum pedes bifidi aut etiam om- 
nino integri et solidi apparent, et postremo ad illa addu- 
cimur in quibus eadem membra non ad ambulandum, sed 
ad natandum apta sunt, ut in phocis (2), quarum rursus 
comparatio veram in piscibus pinnarum naturam potest 
ostendere. 

Haec partium adspectu et usu omnino diversarum con- 
venientia compositionis et situs constantia maxime agno- 
scitur : attamen aliquando fieri posse animadvertit Ari- 
stoteles ut eadem instrumenta diversos locos in singulis 
speciebus obtineant (3), ut in variis quadrupedum vivi- 
pararum generibus mammae. 

Illud etiam non raro accidit ut aliquae generum longe 
separatorum partes, quamvis natura vere discrepent, 
quadam tamen proportione sibi invicem respondeant , 
velut quadrupedum pili avium plumis et squamis pi- 
scium, et, in majori adhuc intervallo, hominis manui 
cancrorum forceps. Quod Aristoteles ivaloyiav vocat (4), 
et nomen servavere recentiores, quum affinitatem ap- 
ii) Histor. anim., II, 1. 

(2) Ibid. 

(3) Hist. anim., 1, 1. 

(4) Ibid. — "Owx jj.lv Y*p Siacpspet t5v ylvwv xa9’uiupo)^v xai 

pellent veram illam cognationem quae ad ea tantum per- 
tinet quae in eodem genere continentur. Hujus analogi» 
consideratione nituntur illae in diversis generibus forma- 
rum ex adverso positarum parallelae series, quibus saepe 
vera animantium vicinitas rectius exprimitur quam unius 
seriei continuatione. Quas non ighoravisse videtur Ari- 
stoteles : dvriGpofov enim appellat eam rem quae alteri 
in diverso genere comprehensae notanda similitudine re- 
spondet ; velut insectorum quorumdam lingua , qua non 
tantum ad sentiendum trahendumque cibum , sed etiam 
pro telo et aculeo utuntur, illam elephanti proboscidem , 
quae, quum sua natura naris sit, manus officio fungitur, 
aliqua ex parte videtur imitari eique amopo&wc iyeiv (1). 
Tragicorum quidem in chonis r, avTioTpoyri omnes r5j<; 
arpovr^ modos numerosque reddit , sed aliis verbis alio- 
que sensu ; eademque ratione in animalium ordine saepe 
fit ut bina genera, quasi ex adverso posita, simili forma- 
rum mutatione paribusque gradibus per geminas specie- 
rum series transire videantur eosdemque modos nume- 
rosque vicissim referre. 

Non hac partium remota analogia, sed directa et ger- 
mana opolo-yiix, species vere finitimae et cognatae agnos- 
cuntur : ea tantum in eodem genere continentur quorum 
structura principalis ex iisdem elementis similiter loca- 
tis constat. Genus enim certa quadam ratione et lege 
constituitur quae omnes subjectas species aequaliter re- 
git, eamdemque partium praecipuarum naturam con- 
stantemque situm efficit, qu» loyoc, rr,s ouma? ab Ari- 
stotele vocatur. 



to jaSXXov xai to IJrrov, rotura uitl^euxTat Ivi ylvet ' 8<tat 8’1/u to 
avaXofov, jrwpt;. he P ar t- anim. 1,-4. — lbid., 5. 

(1) De part. anim. II, 17. — lbid. IV, 6 et 12. 

Sed in magnis generibus, ut in piscibus, avibus, in- 
sectis minores specierum inter se magis vicinarum cse- 
tus distinguendi et separandi sunt. Illae enim partes 
omni generi communes, quae in diversis speciebus in- 
numeris modis, magnitudine, figura, robore et usu va- 
riant, certis legibus in hac mutatione parere videntur, 
ita ut peculiaris quaeque membri alicujus determinatio 
definitam aliarum partium saepe natura et usu omnino 
differentium formam constanter et quasi necessario vi- 
deatur adducere. Hujusmodi lege et conjunctione in 
quadrupedum vivipararum genere, quoties in quatuor 
alvos stomachus dividitur, maxilla superior dentibus 
mediis caret, pedes bipartito sunt fissi, caput cornibus 
armari solet (1); ex quo efficitur naturalis ille rumina- 
lium coetus, qui ab Aristotele et a recentioribus iisdem 
finibus circumscriptus fuit. Itemque in insectis plures 
ejusdem generis connexiones philosophus admirabili ob- 
servationis sagacitate perspexit, quas breviter referens 
Plinius : «* Insectorum, ait, quaedam binas gerunt pen- 
nas, quaedam quaternas, ut apes. Quaternas habent, 
quae aculeis in alvo armantur. Nullum, cui telum in ore, 
pluribus quam binis advolat pennis. Nullum cui aculeus 
in alvo, bipenne est. Quibusdam pennarum tutelae crusta 
supervenit, ut scarabaeis, quorum tenuior fragiliorque 
penna: his negatur aculeus (2). » 

Hoc modo quodque latius patens genus genera minus 
lata complectitur legibus propriis constituta, donec ad 
speciem perveniatur, quae omnes generum a quibus 

(1) Ilist. anim., 11,17. 

(2) Plinius, Ilist. nat. XI, 33. Quo in loco Cuvierius: » IIa;c e 
Stagirita diligentiam arguunt maximam in philosopho insecta 
observante. » 

pendet leges continet atque insuper propriis legibus et 
magis definita omnium partium figura, proportione, ma- 
gnitudine, facie constituitur, in qua inest perfectus et 
vere sufficiens civuia<; loyoq. Sic enim Aristoteles non 
tantum in animalibus, sed in omni natura speciem defi- 
nit, ut cujusque rei veram et immutabilem naturam con- 
stituat, utque ea quae in eadem specie comprehendantur, 
iisdem omnino legibus pareant et accidentibus tantum 
inter se differant, quippe quae unam eamdemque es- 
sentiam habeant (1). Haec vero abdita essentia in 
rebus viventibus certa quadam et constanti eorum si- 
gnorum quae oculis percipi possunt connexioni extus 
proditur. 

Atque omnino quum in animalium plantarumque de- 
scriptione diversorum membrorum formas certis vinculis 
inter se connecti comperiamus, ita ut nulla pars, seu exte- 
rior, seu interior, immutari possit, quin multa alia in cae ■ 
teris corporis locis huic definitae formae pro rata portione 
. respondeant, necessario concludimus non tantum species 
natura constare, sed naturalibus cognationibus inter se 
conjunctas esse, neque tantum in divisionibus docentis 
arbitrio ad discentis usum et commoditatem fictis posse 
componi , sed quasi in germanis gentibus et nationibus 
natura ipsa esse constitutas. Inde fit ut cognatae species 
non tantum iis notis inter se conveniant, quae jam per- 
spectae fuerant quum in eodem genere distribuerentur, 
sed multa alia habeant communia, quae postea agnoscen- 
tur. Notae enim similitudines plures, quae adhuc igno- 
rantur, praenuntiant : et ubi novorum ope instrumento- 

(1) O'iov opvifla Xiyui xaxi ye'vo{, avSftosov Si xaxhTSo?, xai tc2v 
o xaxa xov xaOoXoo X<fyov ouStjjuav t/u Siatjofdv. De part. ailim. 
1 , 5 . 

rum intimam corporum viventium structuram et compo- 
sitionem introspicere licuit, similia intus et in tenuissi- 
mis elementis reperta sunt ea quorum vicinitas extus et 
nudis oculis tantum comperta fuerat. 

Praeclare Aristoteles hanc esse vidit scientiae zoologi- 
cae finem, illas veras animalium cognationes detegere, et 
illum immortalem naturae ordinem specierum in genera 
distributione exhibere. Omnes igitur istas ejecit divisiones 
quae a Platone caeterisque philosophis institutae fuerant, 
quae non ex attenta specierum earumque constitutionis 
comparatione, sed ex abstracta consideratione differen- 
tiarum , quaecumque inter animantes concipi possint, orie- 
bantur, atque adeo disputantis libidini, non rerum na- 
turae serviebant. 

Quae quidem bipartita sectione saepius procedebant, 
qualis est ea quam in Platonis Politico reperimus, dia- 
lectico ludo similiorem : animalium enim alia aquatilia, 
alia terrestria ait; terrestrium autem alia cornibus ar- 
mari, alia carere ; inter cornibus carentia alia pedes di- • 
visos, alia integros ; quae vero integros, binos aut qua- 
ternos habere ; bipedum denique alia plumis vestita, alia 
nuda, eaque ultima differentia universam ceterarum se- 
riem perficiente hominem distinguit. 

At hic profecto Plato natufalem animalium ordinem 
exponere non voluit ; sed potius in Timaeo videtur illud 
tentavisse. Quum enim in hoc mundo, quem oculis cerni- 
nus, totidem asserat contineri genera, quot in aeterna per- 
fecti animalis specie formae seu ideae insunt, quatuor haec 
genera esse dicit : primum quidem coeleste deorum genus, 
secundum autem volatile et aerium, tertium aquatile, 
quartum denique pedestre et terrestre. Quarursus distri- 
butione diversissimas formas in eodem genere includit, 
ut patet ex ejusdem Timoci altero loco, in quo quadrupe- 

des cum serpentibus 'et millepedis, pisces cum ostreis 
conjunguntur. 

Illas tamen bipartitas divisiones praesertim vituperat 
Aristoteles (1), in quibus multa arguit incommoda, sed 
hoc gravissimum, quod ad vera naturae genera ducere ne- 
queant, imo ejusdem generis species saepe distrahant et 
in locis oppositis ponant ; ut avium pars in aeris incolis, 
pars in aquatilibus aut in terrestribus numerari debe- 
rent ; quin etiam aliquando accideret ut una species qua- 
dam differentia in duas partes secaretur, velut alarum 
praesentia aut absentia formicae illaeque cicendelae, quae, 
quum volare nequeant, marem aligerum proprio fulgore 
vocant. Rursusque in eodem genere coacervarentur for- 
mae inter se maxime contrariae , et quasi verbo tantum 
convenientes; ut homo et avis bipedes dicuntur, sed 
longe alia ratione bipedes sunt ; itemque insecta cum avi- 
bus in volucrum coetu una collocarentur, quamvis eorum 
alae nullam habeant cum pennis avium cognationem : vera 
enim cujusque differenti® natura a reliqua corporis 
structura atque omnino a speciei essentia pendet. Una 
itaque differentia dividentibus necessario accidit ut 
unum in plures cadat divisiones et contraria in eam- 
dem. Prmterea saepius fit ut species et genera acciden- 
tium et leviorum notarum consideratione definiantur, 
non iis quae veram naturam et essentiam constituant. 

Hac dialectica ratione , pergit Aristoteles, potior est 
ipsius vulgi sensus, quo naturalia quaedam genera jam 
circumscripta sunt, ut avium et piscium, quae pluribus 
differentiis terminantur. Sed multa alia insuper sunt in 
natura, quae nomine carent et quae eodem modo inqui- 
renda sunt : quum enim non una similitudine, sed omnis 



(1) De part. anim. I, 2 et 3. 

corporis pari compositione constent, pluribus notis sta- 
tim determinanda sunt. 

Omnes tamen illas diversarum corporis partium diffe- 
rentias non eamdem vim et aequum momentum habere 
vidit philosophus : quare iis quae in essentia insunt, non 
accidentibus, quamvis constantibus, dividere praecipit (1). 
Quae sunt igitur illa essentiae elementa ? Ea profecto quae 
propriam et principalem animalis naturam constituunt et 
e quibus, quasi ex causis, pendent caeterae notae. Quo- 
modo autem iUa agnoscere liceat et ab accidentibus dis- 
tinguere, non facile e Stagiritae libris collegeris. Quod 
exemplum hic affert, in geometricis sumit ; solet enim 
omnium scientiarum rationes miscere : si quis, ait, ex 
figuris separatim poneret eas quae duobus rectis 
atque eas quae pluribus angulos aequales habent , 
is ., triangulum non essentia , sed accidente deter- 
minaret. Sed in rerum viventium scientia non tam 
; facile apparet, quam in mathematicis, quid sit prin- 
cipium, quae consequentia, cujus partis in tota corporis 
descriptione definita forma aut qualis ratio causa sit eo- 
rum quae in reliquis partibus constanter simul accidunt. 
Eae enim partes quae ad vitae conservationem et munera 
videntur maxime necessariae, non semper eaedem maxi- 
me valent ad reliquam corporis compositionem propriis 
mutationibus determinandam, neque in generum distri- 
butione primo gradu debent considerari. Propius vero 
videtur quaedam esse exemplaria quorum ad effigiem, ut 
inffa ostendetur, cuj usque generis communis structura 
expressa sit, et ex hac formae necessitate animalium 

(i) De part. anim. I, 3. 'En Staipeiv yp-J) toT; ev r~, oisia, xal 
|ii) Tot? oujiSE&qxcat xaOVuTo ■ oiov et Tt; -ra Jtatpou), Sti 

Ta j*lv Suffi* 6p6a~; isa; tyu toc? -fum *?, xa Si irXEioffl, 

essentiae maxime videntur pendere : quae quum neque 
oculis percipi, neque mera ratiocinatione inveniri possint, 
docta et solerti specierum comparatione tantum detegun- 
tur. 

Primus Jussiaeus in distribuendis plantis ostendit qua 
ratione diversarum partium et notarum vis et momen- 
tum aestimari possint. Quasdam animadvertit esse spe- * 
cierum tribus, tam perspicua similitudine inter se junc- \ 
tarum, ut earum cognatio neminem fugiat : quae igitur 
notae in his generibus, de quibus omnes consentiunt, 
semper immutabiles manent, eas propius ad essentiam per- 
tinere et ad totam compositionem magis valere concludit, 
quam quae intra eorumdem generum fines variant; et quo 
latius pateant illa genera, eo illas notas vi et constantia 
praestare. contra differentiae quibus saepe separantur 
species reliqua structura inter se omnino similes, parvum 
videntur habere in naturae ordine momentum. Sic nota- 
rum agnoscuntur diversi gradus et^fmSqiijde pretium : 
qua aestimatione rursus uti licet ad caeterorum generum 
definitionem quorum distinctio difficilior erat. Domi- 
nantes ergo, constantissimi et vere essentiales, ut ipsius 
auctoris verba usurpem, illi caracteres sunt qui nun- 
quam mutantur quin omnis corporis ^t saltem pluri- 
marum partium in compositione et structura graves diffe- 
rentiae simul appareant. 

Quae quidem recentioris disciplinae praecepta nusquam 
dilucide exposuit Aristoteles : his tamen sponte saepe vi- 
detur uti. Animalia enim ita distribuit, ut, pro scientiae 
antiquae statu et cognitarum specierum numero, difficile 
aptior ordo excogitari possit : nulla certe potior dispo- 
sitio ab insequentibus auctoribus usque ad Cuvierium 
instituta fuit. 

'• 2 

II. Prima divisione cuncta animalia in duas series re- 
digit, quarum prior cum ea quam recentiores vertebra- 
rum praesentia terminaverunt plane congruit, posterior 
omnia genera complectitur quae vertebris carent. Has 
vero classes Aristoteles sanguinis natura distinxit, unam 
tmv ivxiu. tov, alteram vmv avzipuv appellans. Neque ta- 
men illum fefellit quibus potissimum partibus et quali 
corporis descriptione efficeretur propria rwv eval^uv 
structura. Illa enim vidit sola interiorem habere ossium 
compagem (1) , in primisque illam dorsi spinam, conti- 
nuam simul et in vertebras divisam (2), ex qua omnis mem- 
brorum compositio pendet (3) ; ipsa autem membra in 
omnibus hujusce seriei generibus similiter disposita, con- 
stanti numero quatuor (4) , quae variis modis mutari, ad 
usus diversissimos accommodari, interdum qj^nui admo- 
dum vel etiam omnino abolescere possunt ; nunquam vero 
numerus membrorum ad motus aptorum in hac classe 
major fieri potest. Aves itaque, quum sua natura aptae 
ad volandum esse deberent, duobus tantum pedibus niti 
necesse fuit : serpentes contra, quum prae nimia corpo- 
ris longitudine pedibus quatuor male fulcirentur, istius 
modi membris potius omnino destituti sunt, quam pluri- 
bus insisteren^ 

Hanc priorem seriem Cuvierius et plerique recentio- 
rum in quatuor classes dividunt : Mammalia, Aves, 

(1) De part. anim., II, 8, 9. 

(2) Ilist. anim., III, 7. Flavia ol ia £55a, tvaiy.a eornv, l/v. 
pay.v •?, oaiwSv;, t\ axavOwSv). 

(3) De part. an. 11,9. ’ApjrJ| SI iCiv ceiwv -J| xaXoupiivr, paytc, 
io"? fyouuiv Sora r.a~n ’ a;p'^c cuvsy};; f\ idv aXXtov Sciuiv ejtI 

(i) Ilist. anim., 1, 8. 

Reptilia, Pisces. Cujus dispositionis rationes et elementa 
ex Aristotelis libris facile colligere licet, quamvis uno 
et proprio nomine unumquodque eorum generum non 
semper appellaverit. 

Primum hominem describit (1), de quo seorsum ubi- 
que tractat, non iis quidem assentiens qui eum ex anima- 
lium coetu omnino secernunt : namque eum inter tvaifia, 
sed in summo hujus seriei gradu, quasi in superiore 
loco collocat. 

Inter quem et quadrupedes medium interponit simia- 
rum genus (2), quippe quae omnes fere partes homini pro- 
ximas, pares dentium formas, eosdem membrorum flexus 
manusque persimiles habeant : pedum structura praeci- 
pue differt, qui quasi manus majores esse videntur (3), 
et quibus utuntur ad duo officia et ad ambulandum et ad 
capiendum ; ad quadrupedes autem descendunt et hoc 
duplici membrorum usu et partis superioris pondere, quo 
gravatae solent pronae saepius incedere. 

Quadrupedum autem duo maxime remota genera sem- 
per accurate distinxit Aristoteles, ea scilicet quae perfe- 
ctum animal et ea quae ovum generant : quorum histo- 
riam nunquam miscuit. Prius ad recentiorum Mammalia, 
alterum ad Reptilia pertinet. Ea quidem quae animal ge- 
nerant omnes adhuc fere partes, quae in homine in- 
sunt (4), possidere agnoscit, sed figura, proportione et 
usu magis differentes : quorum rursus plura genera 
distinguenda esse vidit, quamvis ea in ordinem redigere 

H) Hist. anim. 1, 7-17. 

(2) Hist. anim. II, 8 et 9. 

|3) Hist. anim. II , S. 'Iowu; SI to : j? iro3ot{ * eiol 0l0V / e ‘" 
p; [Ai-fcOvai • xoti oi SaxTvXoi, uorop ol toiv ytipiov. 

(I) Hist. anim., II, 1. 



Digitized by Google 




20 



non tentaverit ; sed 'praecipuas specierum tunc cognita- 
rum differentias apprime notavit (1), praesertimque pe- 
dum et dentium , quorum maximum intellexit esse mo- 
mentum, quum victus vitaeque genus ex liis pendeat ; 
quas rationes secuti sunt Cuvierius caeterique qui hujus 
classis verum ordinem instituere. Alia igitur Aristoteles 
pedibus multifidis dentibusque serratis et acutis instrui, 
reliquorum dentes continuos, sed ex his partem pedibus 
bifidis, stomachis pluribus, maxilla superiori antice nuda 
facile definitam, partem pede solido insignem a caeteris 
separari animadvertit. Singularis est phocarum forma, 
quae ad piscium figuram tendit, et vespertilionis, qui 
avium naturae particeps esse videtur (2). , 

Ultimum denique ordinem inter Mammalia recentiores 
numerant, qui exteriore corporis habitu ad pisces pro- 
pius etiam accedit, ea continentem quae cete appellantur. 
Quae quidem apte descripsit Aristoteles, et quomodo vera 
natura a piscibus longe recederent optime exposuit (3) ; 
ea enim ope pulmonum spirare, perfectas proles generare 
easque lacte alere saepe notat. Hoc enim esse commune 
omnibus iis generibus quae jam enumerata sunt, et iis 
solis contingere, quod mammas habeant, recte vidit, ita 
ut nihil’ ferme insequentibus auctoribus faciendum reli- 
querit, nisi ut ea, «quorum cognationem perspicue osten- 
derat, communis nominis vinculo colligarent. 

Ex tribus caeteris vertebratorum classibus Pisces et 
Aves eodem nomine iisdemque finibus apud recentiores 
et Aristotelem circumscribuntur ; Reptilium vero classis 
eas animantes comprehendit quas Oviparas terrestres 

(1) Ilist. anim., II, 1-7. 

(2) De part. anim. IV, 13. 

(3) Ilist. anim., II, 13 et 15. De part. anim, III, C, et IV, 13 . 

philosophus appellat , quarum aliae quadrupedes , aliae 
pedibus carent (1). Quarum diversa genera saepe confert, 
eorumque cognationem optime monstrat. Interiorem 
enim tmv evalfxwv structuram describens, testudini croco- 
dilum et lacertos jungit (2); alias, quum de voce anima- 
lium tractat, serpentes, testudinem et ranas simul enu- 
merat (3) ; alio etiam in loco chamaeleonem omnibus ex 
partibus describit lacertoque proximum ostendit (4); 
saepius lacertos serpentesque inter se maxime similes 
profitetur, ita ut nulla fere inter utrosque maneret diffe- 
rentia, si quis serpentibus longitudinem addens auferret 
pedes. Utrique enim ejusdem generis squama obducti, 
prona supinaque facie et interiorum partium composi- 
tione omnino conveniunt, nisi quod in anguium praelongo 
angustoque corpore ita in arctum viscera protrahuntur, 
ut eorum plane mutetur figura veramque naturam diffi- 
cile agnoscere liceat (5). 

Avium quidem plurimae sunt species, quae adspectu 
multum inter se differunt ; sed tam similis est fere in 
cunctis omnium partium compositio, ut arduum sit eas 
in genera dividere. Quod non tentavit Aristoteles ; atta- 
men illarum partium, ut rostri, colli, pedum alarumque 
demensiones et formas certis constantibusque connexio- 
nibus regi monstravit, et his saepe utitur ut universae 
animantium compositionis causas et summas leges pa- 
tefaciat. 

Major etiam in piscibus formarum numerus et varietas, 

(1) De part. anim. IV, 11. 

(2) Hist. anim., II, 13. 

(3) Ilist. anim., IV, 9. 

(4) Hist. anim. II, 11. 

(5) Ilist. anim. II, 13. 

nec facilior eorum distributio ; quos tamen natura in duo 
magna genera dividi posse vidit ; internam enim ossium 
compagem in alteris spina, in alteris cartilagine con- 
stare. 

Sed nulla in hujus magni operis parte magis eminuit 
praeclari illius observatoris vis indigatrix, quam quum 
ea investigavit animalia quae ab/aifwc vocat ; quae post 
eum diu neglecta, et a Cuvierio tantum in verum ordi- 
nem restituta, egregie descripserat, veris differentiis et 
similitudinibus comparaverat, in genera naturalia distri- 
buerat. Quorum quatuor praecipua distinxit : Mollia, 
Crustacea, Insecta, Testacea. 

Mollia, graece fj.aliy.ix vocat, ea quae nunc, ob pedes 
caput circumdantes, Cephalopoda nominantur, classem 
natura maxime circumscriptam, cujus praecipua genera, 
sepiam, loliginem, polypum, argonautam depinxit (1). 

Aristotelis [xalaxonrpaxa latinum Crustaceorum nomen 
et eosdem fere limites adhuc servant (2). Illius vero 
iVToua recentiorum insecta cum centipedarum et aranea- 
rum speciebus amplectuntur, quae quidem tria genera 
inter se proxima cognatione juncta sunt ; a quibus etiam 
videtur non distinxisse vermes (3) : ita ut, hanc classem 
si crustaceis adcfas, magna illa compleatur series quae 
Annulatorum nomen accepit, quum in iis corpus quasi 
ex annulonum inter se similium catena constare videatur. 

(1) Ilist. anim. IV, 1. De part. anim- IV, 5 ct 9. 

(2) Non enim, ut Plinius, Ilist. nat., IX, 51, cochleas, pectines, 
caeteraque genera levioribus testis intecta, veris crustaceis, a 
quibus natura longe distant, adjungit, sed in testaceis nume- 
rat, Hist. anim. IV, 4 . 

(3) Annelides quasdam, quas scolopendras marinas vocat, 
a terrestribus scolopendris dicit non multum differre, Ilist. an. 
II, 14. 

Plura autem distinguenda esse in insectis genera, quae 
ipsa etiam late pateant, illum non fefellit ; imo quaedam 
indicavit (1), ea scilicet quorum alse vaginis integun- 
tur, quae jam ‘/.oultottr-na. vocat, deinde quae apum et 
vesparum formae proxima, moribus maxime conspicua 
sunt , ea denique quae binis alis tantum instruuntur. 

Quae ocrrpax-oiJepf/a seu testacea vocat cum duabus no- 
stris yaffrspoTrodMv et axiffia/Mv classibus fere conveniunt, 
et philosophi ua/axtpt; addita magnam Molluscorum se- 
riem efficiunt. Neque ignoravit omnium horum generum 
cognationem : eamdem enim esse dicit structuram et in 
Mollibus et in Testaceis, praesertim in iis quae in spiram 
inflectuntur, eamdemque partium dispositionem, quum 
in utrisque corpus medium quasi replicetur, ita jit pars 
infima capiti admoveatur. ' 

Quartam denique in universo animalium ordine seriem 
Radiatorum sive Zoophytorum plerique auctores mume- 
rant : quorum plura genera descripsit Aristoteles, et 
quamvis ea in peculiari divisione non locaverit , vidit 
sane quibus differentiis a caeteris animantibus remove- 
rentur atque ad plantas accederent. Echinorum partes 
non , ut solet , per paria opponi , sed quinario ordine 
sequis in intervallis esse positas (2), ita ut corporis figura 
sphaeram imitetur; similem esse in stellis dispositionem, 
quae simplicissima structura et imperfecto sensu ad 
plantas magis etiam descendunt (3) ; tum urticas (4), 
quarum aliae rupibus marinis semper adhaereant, aliae 
aliquando absolvantur, fruticum naturae adhuc propiores 

(1) Histr anim., 1, 5, oi IV, 7. 

(2) De part. anim. IV, 3. 

(3) Ibid. 

(i) llist. anim., V, 10, cl IV, G. 

esse dicit, quae quidem recentiorum Medusis et Acti- 
niis respondere videntur (1); spongiam denique omnino 
plantae locum tenere (2). Illa et quaecumque hujusmodi 
sunt, ait, <puri x« jure appellarentur (3). Itaque non 

primus Leibnitzius suspicatus est fore ut quaedam repe- 
rirentur viventia quae simul et plantae et animalia forent; 
non primus Trembley, quum clarissimis experimentis 
ambiguam hanc naturam illustraret, Zoophyta detexit ; 
sed Aristoteli referenda est et rei et nominis inventio. 

Atque omnino jam patet naturalis animalium ordinis 
summam saltem et. generalem descriptionem ei deberi ; 
nunc videamus quomodo illius ordinis leges et principia 
instituerit. 

* 

(1) Et quidem nuper compertum est quasdam Medusas ex 
immobilium parentum sectione generationibus alternis oriri 
liberasqrc evadere. 

(2) Ilist. anim., VIII, 1. 

(3) De part. anim., IV, 3. 

PARS SECUNDA 



Dc legibus quibus animantium forma et descriptio regitur. 



I. Primum quidem et maximum in philosophia zoolo- 
gica principium illud, esse in unoquoque animantium 
genere immutabilem quamdam formam, qua in omnibus 
subjectis speciebus quasi praesenti norma corporis de- 
scriptio regitur, ita ut, quamvis omnes partes figura, 
proportione, magnitudine aut tenuitate , caeterisque quae 
sensibus percipiuntur, admodum variare possint, earum 
tamen summa inter se dispositio et connexio nunquam 
mutentur, saepiusque singulae ex iisdem elementis simili- 
ter locatis compositae maneant. In infinito enim forma- 
rum quas cogitatione concipere licet numero, paucas na- 
tura videtur elegisse, quas solas in fingendis animalibus 
adhiberet ; quarum unamquamque innumeris differentiis 
distingueret, ad diversas conditiones et ad diversissima 
vivendi genera accommodaret, sed eumdem membrorum 
ordinem servans et definitum singulis elementis locum. 

Hanc supremam rerum viventium legem numerosissi- 
mis apertissimisque probationibus recentiores auctores 
confirmavere ; sed eam Aristoteles in explicanda anima- 
liam natura jam adhibuerat, ad hanc praecipue scientiam 
accommodans amplissima illa et altissima Platonis placita 

de rerum formis sive ideis. Quum enim hoc sit Acade- 
micae philosophiae caput, perfecta absolutaque exemplaria 
in omni aeternitate existere, quorum ad effigiem omnia 
quae in terris generantur informata sint aut informari 
debeant, haec quidem doctrina ad hominum vitae privatae 
vel communis institutionem et ad summae rerum univer- 
sarum causae optimique auctoris inquisitibnem praesertim 
spectat, non tamen sine aliquo ad physica atque ad res, 
quae sensibus percipiuntur, respectu. Censet enim Plato 
non fieri posse ut omnes unius speciei animantes tam 
apte inter se conveniant, nisi aeterna quaedam exsistat 
forma, a qua hujus similitudinis causa pendeat, rursus- 
que eam, quam inter plures ejusdem generis species 
convenientiam agnoscimus, altioris et simplicioris alte- 
rius formae vi et praesentia effici. Has autem ideas mente 
et ratione tantum inquirendas, sed nullo modo ex iis quae 
adspectu sentiuntur colligendas docet. Quod quidem recte 
censuit et verissime de summa boni natura ac de aeternis 
justitiae, honestatis atque officii regulis. Res §nim muta- 
biles et imperfectae expletam absolutamque optimi spe- 
ciem neque continent neque ostendere possunt. Ubi au- 
tem eae formae inquirendae sunt quae ipsis rebus, quae in 
mundo generantur, constanter et quasi necessario impe- 
rant, ibi neque disputatione aut dialectica, neque etiam 
illa mentis a sensibus sejunctae mera intellectione uten- 
dum est, sed hac ratione quam primus Aristoteles secutus 
est, id est, singularum rerum comparatione quae eamdem 
communemqne formam variis differentiis distinctam et 
quasi vestitam oculis subjiciunt. 

Simiam leoni aut equo conferas : nihil primo adspectu 
magis diversum ; quid si vespertilionem aut phocam, imo 
piscem aut avem in comparationem adduxeris? formae 
illae prorsus inter se contrariae nihilque commune habere 

videantur. Sed attentius perpendenti altiusque penetranti 
mox §ub hac exteriori varietate intima similitudo appa- 
rebit : eadem corporis descriptio, caput ex iisdfem parti- 
bus conflatum et iisdem sensus instrumentis ornatum, 
capiti continua vertebrarum series, membra quatemo 
ordine iisdem in locis nata, idem etiam cordis situs et 
usus, eadem fere reliquorum viscerum dispositio, haec 
tam multa quae omnibus illis generibus esse communia 
recte vidit Aristoteles, unum ad exemplar illa informata 
esse evidenter monstrant. Quod multo clarius etiam pa- 
tebit, si cum recentioribus observatoribus intimam mem- 
brorum compositionem introspexeris, quae ex eodem os- 
sium similiter inter se connexorum numero saepiusque ex 
simili ceterorum elementorum compage constare agnos- 
ces. 

At hic partium numerus interdum minuitur : digito- 
rum quinaritis ordo ad quatuor in avium pedibus, ad bi- 
nos aut ternos atque etiam imperfectos in earum alis, ad 
unum in equo descendere videtur : nonne igitur ad aliud 
exemplar in istis speciebus istorum membrorum structu- 
ra informata est ? Manet et in istis communis generis 
forma, aut potius illa vis animo, non sensibus, compre- 
hensa, quse figurarum, quas animantis corpus gradatim 
induit, causas et rationes continet. Ex homine et pleris- 
que Mammalibus perfectius collegimus vertebrati ani- 
mantis exemplar, cujus nonnulla elementa in quibusdam 
mammiferis, plura in avibus videntur deesse : sed si ad 
ceteras vertebratorum classes respicimus, tum in repti- 
libus, quse multo longiori intervallo ab homine distant, 
ea ipsa reperimus elementa quse abolevisse videbantur : 
hic rursus quinos digitos et omnes oris partes, quas in 
avium rostro difficile distinxeris, agnoscimus. Non igitur 
ab avium natura vel essentia illa elementa vere aberant, 

sed occulta latebant : nullum enim instrumentum in hac 
corporis fabrica et in hoc genere vivendi utile praebere 
poterant, ideoque rationibus avium naturae propriis pro- 
hibebantur quin effectibus apparentibus sese proderent : 
manebat tamen ingenita omnibus vertebratis vis seu in- 
doles, quae, remotis his causis, effectus ad quos tende- 
bat edidit. Ac rursus quaedam sunt in avium descriptione, 
ut illa humeri ossa alarum robori praecipue utilia, quae, 
in reptilibus praesentia, in homine et plerisque mamma- 
libus desunt, aut exiguis tantum vestigiis deteguntur; 
quae tamen ut .communis vertebratorum formae elementa 
habenda sunt. 

Ceterum saepe fit ut ingenita illa cunctis speciebus ge- 
neris natura, quamvis extus in omnibus partibus se non 
semper patefaciat, interiore tamen scrutatione depre- 
hendi possit : sic saepius earum partium, quas inutile 
fuisset incrementa solita accipere, exiguas notas reperire 
licet ; aut si haec etiam vestigia in adulto animali omnino 
deleta sint, prima saltem corporis in evolutione variisque 
in figuris quas deinceps induit, antequam ad ultimam 
perfectamque structuram perveniat, plerumque accidit 
ut aliquando appareant ; ut avis, antequam ex ovo exeat, 
maxillae tenuissimis dentibus maximeque inutilibus ar- 
eantur. 

Illa igitur communis generis forma non tantum haben- 
da est ut perfectissimum exemplar quod, ut ait Plato, 
contemplari decuit optimum mundi fabricatorem, sed ut 
pars illius essentiae quae, ut placet Aristoteli, cuj usque 
speciei naturam constituit, et quae, a prima animalrs ori- 
gine semper praesens, primigeniam corporis descriptio- 
nem continuasque membrorum nascentium mutationes 
regit. Non igitur idcirco ut illi perfecto exemplari magis 
simile sit, has partium absentium notas animal continet, 

sed quia in ejus essentia haec elementa necessario contine- 
bantur, quae tamen propriarum speciei rationum efficien- 
tia aliquando celari possunt. 

Recte igitur Aristoteles ea, quae omnibus vertebrato- 
rum speciebus communia sunt, ex propria, rwv 'evoduuv 
ovula (1) necessario proficisci judicavit. Plura autem hu- 
jusce modi exemplaria ceteris animantium formis quasi 
imperare vidit. Insignem losxv sive olaiav eorum quae ex 
continua annulorum serie constant, praeclare discrevit ; 
quippe quae ex pluribus principiis composita esse dicti- 
tat (2), id est, ex partium inter se fere similium concre- 
tione, quibus in singulis omnia fere continentur quae ad 
vitam necessaria sunt, ita ut discissa vivere possint, 
haud secus ac plantae. Vidit praeterea quomodo commu- 
nis haec figura diversis in speciebus mutari posset, quo- 
modo immensa illa annulorum pedumque multitudo, quae 
in scolopendris apparet, gradatim minueretur, et ad cer- 
tum annulorum modum senosque pedes redigeretur in iis 
insectis quae ad volandum apta«unt, ita ut pedum amis- 
sio alarum accessione compensaretur (3). 

Apte etiam descripsit conspicuam illam et ab omnibus 
aliis distinctissimam structuram rwv paXaxiwi/ (4) ; quo- 
rum membra non, ut in ceteris animalibus, infra et su- 
pra per paria disposita sunt , vel in lateribus series con- 
tinuas efficiunt, sed omnia circum caput infra oculos 
congregata os cingunt. Solis in testaceis praesertimque 
in iis quorum concha in orbem circumagitur, similem 

(1) De animalium incessu, c. 7 et 8. 

(2) De part. anim., IV, 6. De anim. incessu, c. 7etIG. 

(3) "Oaa o'iXaTTOV 2 ? i/u r.iS a?, irtrjva Taur^arl ra&s t^|v sXasi- 
iJ/iv t),v twv xo&ov. De part. anim. IV, fi. 

(4) Ee part. anim., IV, S et 9. 

descriptionem agnoscit : pariter enim corpus a summo 
ad imum in binas partes videtur quasi duplicatum , quae 
adversa adversae accommodatae inter se coalescant. 

II. Sic enim Aristoteles ad altiorem normam universo- 
rum animalium formas redigere tentavisse videtur: - Fin- 
gas animo rectam lineam, inquit, et secundum hanc par- 
tes corporis maxime necessarias, eas scilicet quae ad pas- 
tum capessendum conficiendumque pertinent, solito in 
vertebratis ordine positas : os in summo locatum proxime 
insequitur stomachus et inde venter ceteraque deinceps 
usque ad extremum intestina. Prioribus quidem partibus 
circumdantur caput et pectus; membra vero addita 
sunt, quae ceteris inservirent, ad motum idonea : hic est 
instrumentorum situs in omnibus rwv ivxiysM generibus. 
In insectis etiam et crustaceis pariter recta est disposi- 
tio et idem intestinorum ordo, quamvis instrumenta ad 
motus utilia prorsus diversa siilt. Sed in Mollibus et 
Testaceis haec linea flectitur, ita ut summa extremae ad- 
moveatur, ideoque ambo intestinorum ostia proxima inter 
se fiunt, mediaque corporis pars superior ferri solet, 
quae saepe testa integitur (1). -> 

Itaque, quamvis Aristoteles tria illa animalium exem- 
plaria inter se maxime diversa esse senserit, ea tamen 
vidit aliquid habere commune, neque negavit ab uno 
principio pendere. Quod jam planius affirmaverat divinus 
ille omnis philosophiae magister Plato : unam enim esse 
censet et summam Animalis tdeav, quod auro ro ?wov ap- 
pellat, ex qua omnia ducantur generum et specierum 
exemplaria et in qua quodam modo quasi in communi 
fonte contineantur, quam igitur omnes omnium animan- 
ti) De part. anim. IV, 9. 

tium formae variis imaginibus repraesentent. Sed quum 
eam mera ratiocinatione vel sola vi cogitationis ab ob- 
servatione plane sejunctae percipere conaretur, obscuram 
illam et scientiae zoologicae prorsus inutilem rationem 
finxit, quam Aristoteles haud immerito explosit, perfe- 
ctam animalis formam nihil aliud esse ac summam Unius 
ideam (rijv toO ivoc, ioiav) ito prima longitudinis, latitudi- 
nis et altitudinis specie (1). Quam definitionem ut in- 
strueret, ambo quae statuerat rerum principia junxit, 
scilicet absolutam Unitatem, quae eadem est atque ipsius 
Optimi species, et ternas spatii dimensiones, id est, 
hanc corporum materiem, vel potius necessariam condi- 
tionem, quam in Timaeo X“ oav » T *> v rcavro; fj^-ipa 
vocat. Quod profecto sic intelligendum est, quasi haec 
perfecta boni et pulchri species in informi indefinitaque 
materia certam aliquam proportionem et quamdam par- 
tium convenientiam vel aupperpiav efficiat, unde oriatur 
illa omnis pulchritudinis lex, quae nunc definitur unitas 
in varietate ; quae quidem res omnes et universum mundi 
ordinem regere, potius quam propriam animalium natu- 
rani communeque exemplar constituere posse sane 
videtur. 

Neque etiam in hoc Aristoteles ita assentit Platoni, ut 
statuat omnia animantium genera unum ad exemplar 
esse informata ; imo valde negat hanc, quaecumque sit, 
summam a&rou tcu £wou formam omnium specierum esse 
communem essentiam (2), quasi una eademque esset 
universorum animalium natura ; at contra singulis spe- 
ciebus censet esse propriam essentiam et vim vitalem 
peculiaribus legibus constitutam ; multoque magis sepa- 

(1) Aristotelis, de anima, I, 2. 

(2) De anima, I, t, ct II, 3. 

ratas cuique generi rationes : sic aves suam habere essen- 
tiam, a piscium essentia sejunctam, ex qua diversae orian- 
tur leges diversaque corporis descriptio ; et tamen utros- 
que communibus vertebratorum (ruv evaipav) legibus 
parere ; itemque fieri posse ut aliquae sint leges in uni- 
versis animantibus ubique praesentes, ita ut quorumdam 
instrumentorum natura et ordo similis sit in omnibus, 
etiam si plerisque partibus et tota fere corporis descri- 
ptionajnvixiuie differant. 

Oetemm fatendum est Aristotelem in creanda, ut po- 
* stea Cuvierium in constituenda animalium doctrina, po- 
tius ad differentiarum quam ad similitudinum observa- 
tionem (1) inclinavisse; unde in quosdam incidit errores. 
Suspicatus erat Democritus omnia vel pleraque perfectio- 
rum animantium viscera etiam in inferioribus generibus 
existere, sed ita ut ob exiguitatem oculos fugerent ; quam 
sententiam omnino rejicit Starigita, visceribus ra «vatfia 
prorsus carere contendens (2) ; quam tamen vero propio- 
rem ostendere recentiorum investigationes. Sed haec, 
atque omnes illas universorum viventium descriptionis 
et ortils generales normas, quas nostrae aetatis scientia, 
tot praeclarorum ingeniorum laboribus aucta, tot specie- 
rum, sive nunc viventium, sive terrae antiquitatis aequa- 
lium, cognitione subnixa, vix elonginquo adspicit, quis 
primum historiae naturalis auctorem latuisse miretur? 

'Non cernere ei licuit, quod admirabili quasi divinatione 
intellexit Geoffroy-Saint-IIilaire , animalia quae ex annu- 
lis constant a vertebratis hoc praecipue differre, quod 
contrario habitu, quod nobis tergum est, pronum, ven- 
trem autem supinum habeant, ita ut quasi resupinata 

IU De part. anim. III, 12. 

(2) De part. anim. III, 4. 

vivant ; nullo modo cognoscere potuit miram illam ele- 
mentorum vitalium transfigurationem, qua, sicut in 
plantis folia varias floris et fructus formas induunt, sic 
scepe in unoquoque animanti ea instrumenta, quae inter 
se maxime differre videntur, ex similium partium iterati- 
one tamen oriantur, ad diversos usus immutatarum. Sed 
si magna illa rerum naturae secreta detegere non potuit , 
rationem saltem , qua ad illa paulatim accedere liceret, 
primus ostendit. 

Illa tamen inter principia quibus omnis corporis vi- 
ventis figuram regi nunc constat , hoc Stagiritam non fe- 
fellit : esse in unoquoque animanti omnium instrumento- 
rum regularem istam dispositionem quam cuapirplav 
vocant, ita ut partes inter se similes iisdemque usibus in- 
servientes, quasi ex adverso et aequis in intervallis sit®, 
sibi invicem respondeant. Quod duobus modis fieri potest, 
quorum prior in animalibus consuetissimus, posterior in 
plantis. 

Plerorumque animalium figura bifariam dividitur : 
membra enim et qu® intus inclusa sunt viscera sive du- 
plicia per paria opposita sunt ex utroque unius axis la- 
tere , sive primo adspectu simplicia medium tenent ; sed 
ea ipsa qu® simplicia videntur ex binis partibus Jemper 
conflata esse Aristoteles asserit : « Cujus causa, inquit, 
generalis est corporis descriptio in geminas partes dex- 
tram sinistramque discedens, qu® tamen ad unum princi- 
pium connectantur. Cerebrum igitur bipartitum esse 
vult; duplex est cujusque sensus instrumentum; renes 
semper gemini ; cor intus pari quadam ratione excava- 
tum ; pulmonis divisio in homine minus conspicua, sed 
in oviparis tanta est, ut quasi duos pulmones habere vi- 
deantur; in leporibus, in piscibus* quibusdam non minor 
estjecinoris partitio; unde facile efficitur hanc esse etiam 

3 

in ceteris primigeniam naturae rationem, quamvis id mi- 
nus appareat (1). » Haec est igitur descriptionis norma 
in plerisque animalibus, ut ad efficiendam quamcumque 
corporis partem gemina conveniant elementa inter se 
prima institutione aequalia, sed quae tamen inaequaliter 
crescere saepe possint. 

Altera autem ratio apparet quum corporis figura un- 
dique aequalis circulum quemdam imitatur, quem in 
quemcumque tractum secaveris, duas partes inter se pa- 
res semper efficies ; quam formam Aristoteles propriam 
esse ostendit echinis, stellis (2), atque aliis hujus gene- 
ris animantibus, quae Cuvierius Radiata appellavit. Ea- 
dem norma in fruticibus etiam partium dispositionem regi 
nunc constat, nova inter plantas et illa zoophyta simi- 
litudine : quae tamen ad bipartitum ordinem in. quibus- 
dam floribus facile transit, ita ut ambo illa omnium vi- 
ventium formarum principia non omnino sejuncta vi- 
deantur. 

III. Caeterum quocumque modo nostra vel insequens 
aetas maximam hanc quaestionem dijudicabit, de qua, ut 
olim Plato et Aristoteles, sic nostris temporibus dissen- 
sere naturae inquisitionis principes Cuvier et Geoffroy- 
Saint-Hilaire, unum ne sit omnium animalium exemplar, 
an plura plane distincta, illud sane inter omnes constat, 
paucas esse formas quibus innumerabilium specierum 
structura regatur; ex quo necessario sequitur easdem 

(1) Depart. anim. III, 7. — Omnia embryonum elementa 
primum duplicia esse comperere recentiores, inter quos vir 
clarissimus Serres. (M6moires de l’Acad6mie des Sciences, 
1860). 

(2) De part. anim., IV, 5. 

uniuscujusque formas partes innumeris modis mutari de- 
buisse, ut diversissimis vivendi conditionibus* accommoda- 
rentur. Unde alterum illud Aristotelis in philosophia 
zoologica principium : Natura, inquit, communes omnium 
animalium partes ad multos usus singulis speciebus pro- 
prios adhibere solet (1). Cujus plurima exempla affert. 
Os omnibus animantibus commune cibi capiendi ubique 
est instrumentum ; sed insuper aliis robur aut ad laces- 
sendum aut ad defendendum addit, aliis etiam voci et ser- 
moni utile, permultis ad respirationem. Omnes hos usus 
natura conjunxit, hujus partis differentias ad munerum 
diversitatem comparans. Maxillarum et dentium formas ad 
varios victus accommodavit, aut ad conficiendam escam, 
aut ad rapiendam praedam : quibusdam dentes exserti ad 
pugnas ; homini ad litteras exprimendas plurimum] con- 
ferunt. In avibus labia cum maxillis et dentibus confusa 
id effecere proprium huic generi instrumentum quod ros- 
trum vocatur, cujus pondus quam levissimum volatus 
minime gravet : quodque rursus prope infinitis figuris, 
longitudine aut brevitate, latitudineaut tenuitate, rectum 
aut aduncum, partim robustum, partim serratum, diffe- 
rentes specierum habitus (2) efficit aut sequitur. In in- 
sectis quidem longe alia est oris structura, cujus propria 
elementa nihilominus in tanta subtilitate pro specierum 
vivendi genere mille modis natura mutavit (3), in aliis 
ferendo cibo idonea, in aliis ad succos trahendos, in qui- 
busdam, ut ait Plinius, quasi telum spiculavit (4), gemi- 



(1) ‘H <pu<n? auT-Jj xa6’auTY|v toT; xotvoT; ■jtavTuv aopfot; el< 
noXXk twv lottov xonocyprjott . De part. anim. III, 1. 

(2) De part. anim., III, 1. 

(3) De part. anim., IV, 6. 

(i) Histor. natur., XI, 1. 

nata arte, ut fodiendo acuminatum pariter sorbendoque 
fistulosum e&et. 

Neque minor est in membris figurarum mutatio. Quae 
in homine manus ad capiendum tantum utilis, paulum ab 
hac forma in simia decedit, ut ad gressum simul accom- 
modetur, jam in urso aut leone pedi similior ad pugnan- 
dum et ad rapiendum adhuc adhiberi potest (1) ; in bove 
denique aut equo currendo tantum apta, speciem omnino 
dissimilem induit ; rursus in vespertilione, quamvis prio- 
rem structuram servans, ad volandum prsetenta pelle fit 
habilis, in balaena ad natandum. Ad haec tam diversa 
munera, atque etiam quum multo magis sejunctas avium 
et piscium compositiones strueret , novum instrumen- 
tum corporis descriptioni natura non addidit, sedeorum- 
dem elementorum proportionem et figuram tantum mu- 
tavit. • 

Elephantus vero, quum ob ingentem corporis molem 
(2), neque pedibus ad capiendum, ut cetera quibus plu- 
res digiti, neque ore uti posset, auxilio in caeteris inusi- 
tato egere videbatur ; quod tamen sine ullius adventitiae 
partis accessione ei suppetit. Naris enim, quae caeteris 
quadrupedibus ad odorandum et ad spirandum tantum 
utilis est, in insuetam magnitudinem insolitumque robur 
crevit; qua quasi manu cibos vel potum ori admovet, 
arbores evellit, adversus hostes pugnat, atque etiam 
quum terrestre simul ac palustre animal in aquis saepe 
degat, neque facile possit emergere, narem hanc praelon- 
gam super aquas attollens spiritum haurit. Sic pro cujus- 
que vitae usu idem instrumentum insignem in modum 
augetur aut minuitur. 

f 

(1) De part. anim., IV, 10. 

(2) I)c part. anim., II, 16. 

Ex hac etiam formae similis necessitate sequitur ut in 
plerisque structuris aliqua reperiantur elementa quae 
inutilia videntur, sed quae aliis ejusdem generis animan- 
tibus proprios ad usus necessaria erant, ideoque in com- 
muni generis natura contineri debuere ; ita ut, si cujus 
vis speciei ex omni parte rationem reddere velis , fere 
omnes conjunctas species necesse sit considerare. Quod 
pulcherrimum naturae interpretationis principium fere 
intellexisse videtur inTimaeo Plato. Quum enim hominis, 
quem primum deorum opus fingit , fabricationem enar- 
ret, quumque rationem quaerat cur in humani corporis 
descriptione digiti unguiculis intecti fuerint, eam esse 
causam ait quod ab hominibus in alia generatione per 
animorum migrationem nasci debuerint ferae, quibus ne- 
cessarius unguium foret usus. Sed hanc necessitatem 
Aristoteles non ex ficta fabula, sed ex ipsis rerum argu- 
mentis ut veram naturae legem traxit. Illa describens 
crustaceorum genera, quorum comparatione recentiores 
in detegendis philosophiae zoologicae legibus persaepe nisi 
sunt, plurimas recenset pedum (1) mutationes ; quippe 
qui in aliis ad currendum tantum apti, in aliis ad na- 
tandum latiores, quibus quasi remis animal utatur ; in 
multis bini anteriores forcipis in figuram cibi capiendi 
gratia crescunt; in squillis quidem animadvertit hoc 
brachiorum peculiare augmentum deesse majorique pe- 
dum numero compensari, sed in quibusdam aliis specie- 
bus forcipes manere, quamvis gressui tantum utiles, 
nullam aliam ob causam, nisi quod talem horum instru- 
mentorum formam contineret generis natura, ex quo illae 
species penderent. Simili ratione struthiocamelus (2), 

(1) De part. anim., IV, 8. 

(2) De part. anim., IV, U. 

quamvis ad quadrupedes accedat, et ad volandum non sit 
aptus, alas tamen, insigne necessariumque in avium des- 
criptione elementum, servat, sed imperfectas, et quae 
currentem tantum adjuvent. 

Illae quidem generalis descriptionis partes quae in 
quibusdam speciebus inutiles fiunt, saepe admodum mi- 
nui, rarius omnino abolescere solent. Talpa ad agendum 
in tenebris nata, oculis non eget ; qui tamen a natura 
animalis vertebrati omnino abesse non potuere. Latent 
igitur in ejus capite minimi ocelli, omnia elementa, qui- 
bus in caeteris quadrupedibus conflantur, servantes (1). 
Similique modo lien, qui in quadrupedibus, quicumque 
mammas gerunt, satis amplam habet molem, in avibus 
et piscibus caeterisque oviparis gradatim decrescit, donec 
tanta sit ejus exiguitas, ut nullus profecto esse possit 
usus ; manet tamen, ait Aristoteles (2) , quasi nota et vesti- 
gium, aripeiov y&pw. 

. IV. Sed dum singula cujusque generalis descriptionis 
elementa ita diversis in speciebus inaequaliter sive cres- 
cunt, sive minuuntur, certa quidem naturae lege consti- 
tutos intra fines continetur hic auctus , ita ut non liceat 
ullam partem insigniter crescere, quin hccc magnitudinis 
accessio alterius partis deminutione compensetur ; quasi 
definita suppeteret ad struendum cujusque speciei opus 
materiae copia, quam natura hic aut illic impendere , 
aliunde detrahens quod in aliam partem adhibeat, sed 
cui nihil addere possit (3). Hanc conspicuam naturae 

(1) Hist. anim., IV, 8. 

(2) De part. anim., III, 7. 

(3) IIccvtccyou yip oitoSlSowi XaSouaa L~ jptoOsv irpo; aXXo uopiov 
(r, <pu<ri;) . De part. anim., II, Ii. 

viventium legem , quam nuper illustraverunt amplissima, 
ingenia Gtethe, Geoffroy-Sainl-Hilaire, et quam partium 
librationem (1) vocaverunt, dilucide exposuit Stagirita 
et saepe ad explicandam animalium structuram adhi- 
buit. 

Inter Mollia , alia , ut polypus , corpus parvum et 
pedes magnos , alia contra , ut sepia et loligo , corporis 
molem multo majorem, pedes multo minores habent; 
quod polyporum corpori natura dempsit, ait Aristoteles, 
id pedum longitudini addidit ; rursusque in sepiis, quod- 
cumque his membris ablatum fuerat, reliquas partes ne- 
cessario auxit (2). Qui ex piscibus cartilaginem tantum 
intus habent, crasso duroque cortice plerumque intecti 
sunt : lapideam enim materiam hic impendit natura, 
quae in ossa non consumpta fuerat (3). Aves quae carne 
et praeda vescuntur quibusque rostrum aduncum , prae- 
peti volatu ideoque alarum magnitudine eminent ; sed in 
iisdem pro portione corpus exiguum ; in pennas enim, in 
oris et pedum arma alimentum absumitur quo in ceteris 
pondus augeri solet ; et contra ut quaeque avis maxima 
corporis mole praestat, ita decrescunt alae, ac demum, 
ut in struthione, inutiles fiunt (4). Quae veto pedibus 
longissimis innituntur, eis saepius cauda perbrevis : nam 
quum omnes volucres ex eadem constent materia , quod 

(1 ) Le balancement des organes. 

(2) xo!; iAv ipstAEv ano tou mbuaxo; xai npo; xb i*y;x 3 ? 
xSiv noowv npomQrjxEV y tpuci? • xai; b ino xwv noofov XaCouaa xb 
swua rfi~r,a. De part. anim. IV, 9. 

(3) To yf<55tc xo oEpaa nav avT|Xwx£v i) tpum; • iu.a 51 xal xi,v 
3tvxr,v iinspoyijv el; xou; noXXou? xonou; abuvaxst biaviutiv f sume. 
De part. anim. II, 9. — Ibid., IV, 13. 

(4| Dc part. anim. IV, t2. 

caudam augere potuisset , pedibus additum eos praelon- 
gavit (1). Cur inter quadrupedes eae quae ruminant cor- 
nigerae sunt? Hujus rei causam ex eodem principio ducit 
Aristoteles. Quum enim illae quibus plures digiti hoc 
praesidio non egeant , ex eis quarum pes ungula integi- 
tur, solae ruminantes dentibus primoribus in maxilla 
superiore carent : ex hac igitur parte natura materiam 
abstulit, quam fronti adhiberet (2). Quid plura? Nullum 
principium frequentius usurpat Stagirita : nullum etiam 
clarius apparet in subtilissimis nostrae aetatis auctorum 
investigationibus, sive diversa animalium genera, sive 
singulorum diversas partes comparent , sive cujusque 
animantis generationem persequantur variasque figuras 
quas a primo partium vitalium ortu induit, donec ad 
perfectam suae 'speciei formam perveniat. ' 

V. Sed huic principio alterum connectitur, quod in 
naturae interpretatione non minus valet ; illud scilicet de 
quo praeclare Linnaeus : Natura non facit saltus, quod- 
que Leibnitzius in universo rerum ordine continuitatem 
appellavit. Omnia enim quae generantur in terris , prae- 
sertimque ea quae vita fruuntur, sic inter se conjuncta 
sunt, ut quodcumque genus a quovis alio diversissimum 
huic tamen perpetua specierum interjectarum catena re- 
ligetur, ita ut nunquam abrupto transitu, sed lentis gra- 
dibus et continua serie in mutandis rerum formis natura 
procedere videatur. Itaque multae sunt animantium spe- 
cies quae quasi ambiguam ex duobus generibus naturam 

\ 

(1) De part. an., IV, 12. 'Eiret os ou axr,xtxa |«v, tx xvj; avnfc 
St GXr,; ia rt rdvxa, r, st; xo o^poTrJv-.ov aCxot; xpoovj et; xi axsXr) 
xaxava).t<xxoasvr, xatJxa os . 

(2) De part. anira.,111, 2. 

habent. Quarum plures quidem, ip illis scientiae primor- 
diis, Aristoteli ignotae ; quasdam tamen recte notavit. 

Maxima interest inter quadrupedes mammiferas et 
pisces differentia , sive vitae genus , sive spirandi ratio- 
nem et generationis modum , sive totam corporis figu- 
ram consideres : sed in hoc tam longo intervallo duo 
genera interponit philosophus, phocas et cete (1), quae 
quaujvis vivipara , a quadrupedibus gradatim recedunt , 
ut piscium figurae proxima fiant. Nihil illi videtur esse 
phoca nisi quadrupes imperfecta (2), id est, ut nunc in- 
terpretari liceret, cujus partes non omnino explicatae et 
adultae, quasi extremum, ad quem in generatione tende- 
bat, finem non attigisset. Aliae autem sunt ambigua 
natura quibus eadem illa Mamrniferarum forma ad aves 
sensim transeat : namque vespertilio quadrupedem vo- 
lucrem (3), struthiocamelus avem pennis carentem re- 
fert (4); aliis denique gradibus, nempe varia illa simia- 
rum gente, quadrupedum figura ad hominem accedit (5). 
In iis etiam qua sanguine carent, similis est continuitas. 
Testaceorum genus hinc ad Mollia tendit, illinc ad Cru- 
stacea (6) ; et inferiori parte ad ea descendit qua neque 
animalium, neque fruticum, sed tertiam ex utrisque na- 
turam habent. 

“ Sic enim natura, inquit, continuo itinere a simpli- 

(1 ) Ilist. anim., VIII, 2. — De part. anim. IV, 12. 

(2| 'H SI OWXYj wsittp TTITTYlfCOlUYOV TETf OtTtOUV c5t{. Ilist. anim. 
11,1. 

(3) De part. anim., IV, 13. 

(41 De part. anim. IV, 14. 

(5) Hist. an., 11, 8. 

(6) “O/toi; SoTpaxoSfptMt (yt t ty; uiv 6[io(w; toT; (AaXaxoffpa- 

xot;, t?) 51 toT? De part. anim., IV, 9. 

cissimis rerum ad perfectissima ascendit, ut parvo ad- 
modum discrimine alter ab altero differre videantur qui- 
que proximi gradus (1). Ac primum ab inanimis paula- 
tim transit ad animalia, ita ut lateant ipsa continuitate 
utrorumque limites, intersintque jnediae natur®, quas 
non facile dixeris utris adscribere deceat (2). Iis enim 
qu® vita omnino carent succedunt piant® , quarum ali® 
aliis vita pleniore pr®stare videntur; universum vero 
genus si ceteris corporibus conferas, videntur quidem 
quasi .animat® , si autem animalibus, inanim®. Dein a 
fruticibus ad animalia continuus est transitus. Sunt qua- 
dam in mari de quibus dubitaveris utrum animalia sint 
an piant® ; quippe qu® rupibus adhareant et, ubi avulsa 
sint, intereant (3). Atque omnino genus omne Testaceo- 
rum fruticibus simile est, pr® iis qu® gradiuntur. Pars 
obscuros quosdam ostendunt sensus , pars sensu omnino 
carere videntur. In aliis carnis adhuc aliquid superest , 
ut in Urticis ; sed quum ad ultimos gradus perveneris , 
spongia nulla fere diffei‘entia a planta secernitur. Ipsa 
autem animalia sensim vit® motusque progressione 
crescere videntur (4) et tenui discrimine alia aliis vicis- 
sim pr®stare. Quibusdam enim, haud secus ac plantis, 
nullum fere aliud opus , nisi ut speciem generatione 

/ i 

(1 ) 'II ykp fveii; (ifraSaivet cuvsyw; a-b xSv a^u /u)v ei? tcc £5ja, 
Sia tmv £«vxmv' t/iv, oox ovxtov Si ?wwv, ouxu>; oqxeTv irat/wrav 
jitxpbv StapepEiv Saxepou OaxEpov tw ciiwry u; aXX^Xou;. De part. 
anim. IV, 5. 

(2) Ouxto 8’ix tojv cbj/uyojv £t( xa JJwa p.£xa€a(v£t xaxi jitxpbv spu- 
oi;, wox £ T?j Gvttytia XotvOavEiv xo [aetooiov auxwv xat xo (/.euov t.o- 
xffwv iiyxl. llist, anim., VIII, 1. 

13) Ibid. 

(4) Ibid. 

servent, et quasi fructus in tempore ferant. Mox, glis- 
cente sensu , cura quaedam simul oritur eorum qui pro- 
creati sunt , quos tamen brevi aut saltem adultos dese- 
runt. Eorum denique quae memoria et solertia magis 
vigent , diuturna ma$et societas : in his apparere inci- 
piunt quidam animi habitus et indicia morum,' quorum 
varietas in homine magis est conspicua et latius patet ; 
et jam videtur in aliis inesse mansuetudo , in aliis feri- 
tas, hic lenitas, illic saevitia, tum audacia, metus, fidu- 
cia, calliditas, imo rationis et intelligentiae imagines. 
Mentem quidem vero intelligendo aptam homo solus 
obtinet : quod in eo ars, prudentia, sapientia operatur, 
id in bestiis vis quaedam naturalis efficit : hac tantum 
proportione (tm avaXoyov) animalium opera hominum la- 
boribus respondent. Sed ea quae ad animorum motus et 
sensus pertinent, ad idem genus in homine et in ceteris 
animalibus referri possunt, vi inaequali et specie tantum 
differentia. Quod clarius etiam patebit, si puerorum aeta- 
tem consideraveris : in his cernere licet omnia futuro- 
rum morum atque indolum indicia et semina ; nec fere 
in hac aetate infantium animus a belluarum anima dif- 
ferre videtur (1). » 

<* His igitur gradibus vita ab bonum et perfectionem 
procedit : simulque pari progressione corporis habitus 
mutatur. Homo, quum animum habeat divinum, unus 
erectus est : nihil est enim tam divinum quam intelligere 
et sapere (2). Itaque corporis humani pars superior in- 
feriorem mole non superat ; sed in caeteris animalibus 
pondus augetur et caput ad terram deprimit. Ipse etiam 



(1) Hist. anim. VIII, I. 

(2) De part. anim. IV, 10. ’ r~ 

puer initio partem superiorem inferiori majorem habet ; 
ita ut bestia hominem fere referat qui usque ad perfe- 
ctum incrementum adolescere non potuit. Omnes bestiae, 
ait Aristoteles (1), nanis similes sunt. Haec partis supe- 
rioris exsuperantia gradatim crefpit, prout in anima- 
lium ordine descenditur. Conspicuum jam in simia discri- 
men, mox augetur in quadrupedibus, minus tamen in iis 
quae plures digitos habent quam in bisulcis et solidipedi- 
bus ; tum majus fit in avibus , in reptilibus et piscibus 
ingens : paulatimque decrescente vi vitali, multis pedibus 
animal eget, aut humi fusum reptat; jam in Mollibus 
caput infra fertur ; denique in testaceis multis corpus 
terrae adhaeret , ut in fruticibus : isti enim quasi animal 
resupinatum imitantur, radicem pro ore habentes. Sic 
efficitur continua series quae ab inanimis per plantas 
procedit ad animalia atque inde ad hominem progreditur, 
ita ut hujus catenae annuli angusto admodum intervallo 
sejuncti sint (2). « 

Haec Aristoteles. Sed haec praeclara lex , quam altis- 
simo ingenio statuerat , innumeris exemplis nunc confir- 
mata est. Innotuere enim, sive inter nunc viventia, 
sive inter exstinctorum animalium, quas terra condit, 
ruinas , multae species quae propioribus etiam gradibus 
magnorum generum intervalla complent. Sic illa quae qua- 
drupedum formam avium rostro jungunt ; sic, reptilia in- 
ter et pisces , multiforme illud Batrachorum genus, quo- 
rum alii in prima corporis ex ovo evolutione piscium et 
figuram et vivendi genus exhibent, alii haec piscibus pro- 
pria per totam vitam servant ; sic animantium naturam 



(1) De part. anim., IV, 10. 

(2) De part. anim., IV, 10. 

arctiori etiam vinculo religatam esse plantis comper- 
tum est, quum multa nota sint animalia quae germi- 
nare et gemmare videantur, et quasi vivas arbores ramis 
divisas et floribus frequentes referant. 

Sed quum ex omnibus nostrae aetatis investigationibus 
illa rerum universarum continuitas evidenter eluceat, 
tum illud quoque ex iisdem constat, non unam fuisse in 
rebus informandis naturae viam, neque institui posse, ut 
quibusdam superioris aevi auctoribus placuerat, simpli- 
cem omnium viventium scalam qua ab infimo gradu ad 
summum et perfectissimum, itinere nunquam mutato, 
procederetur. Unumquodque enim genus non tantum 
uni superiori et alteri inferiori per illas medias na- 
turas gradatim jungitur, sed multos in tractus ad 
plures formas pariter transit ; saepe , ut jam dixi- 
mus , duo genera iisdem gradibus migrare videntur 
per mutationes quae sibi invicem respondeant ; saepe 
contra a similibus formis profecta, paulatim in ascensu 
recedunt, ita ut major sit vicinitas, si infimas utriusque 
species consideraveris, et quo altiores sint, eo latius in- 
tersit discrimen. Plures sunt igitur naturae creantis viaB 
et semitae, interdum tractu pari, saepius divorsae. 

Quae quamquam ab Aristotele non dilucide perspecta, 
illius doctrinae nullomodo repugnant. Nusquam enim uno 
itinere et quasi recta linea fieri hanc rerum continuita- 
tem asseruit : imo pluribus modis unum genus ad cetera 
transire aliquando vidit; nempe quadrupedes ad aves 
simul et ad pisces per diversos gradus accedere ; item- 
que animalia ad plantas duobus clivis descendere, per 
insecta simul et per testacea, hic motu et sensu paulatim 
evanescente, illic quod plura vitae principia unumquodque 
insectum contineat pluresque partes quae , ut in frutici- 
bus, sejunctae vivere possint. Homo certe in peripatetica 

doctrina perfectissimus naturae finis ; sed non tantum ut 
ad hanc summam formam progrederetur, natura anima- 
lium figuras gradatim mutavit : ubicumque major effici 
potuit in vitae muneribus varietas, ita corpus majori par- 
tium inter se differentium copia instructum est ; unde 
perfectior species ; sic divinam apum naturam philoso- 
phus ait, quae certe ab humana remotissima. 

VI. At inter multa et pulcherrima naturae secreta quae 
fecentiorum indagationibus in medium prolata sunt, illud 
profecto maxima admiratione dignum : perfectissimorum 
animalium in generatione multas deinceps apparere figu- 
ras quasi inchoatas et quae mox in alias gradatim per- 
fectiores mutandae sint, sed quae inferiorum specierum 
adultas formas imitentur; ea igitur animalia, quorum 
corpus simplicius et ex paucioribus aut interse similiori- 
bus elementis constat, quasi juniorem statum referre 
eorum quorum partes jam plures et in figuras magis di- 
versas auctae ; quod in his ad breve tempus apparet et 
mox evanescit , id in illis permanere ; ita ut , si haec in 
quodam hujus continuae ex ovo evolutionis gradu inhibita 
fingas et, quominus ultra crescant, impedita , aliqua fere 
efficiatur illarum inferiorum specierum forma, praeser- 
timque earum quae in antiquis terrae aetatibus ortae sunt, 
nunc autem exstinctae. 

Cujus progressionis pleraque elementa in proximis 
demum temporibus detecta sunt ; neque Aristoteles, 
quamvis multorum animalium generationes nonnullorum- 
que mutationes et in alias figuras transitus observaverit, 
satis lucis in haec abditissima naturae penetralia afferre 
potuit, ut hanc legem illustraret. Cujus tamen obscuram 
quamdam suspicionem sublimi ingenii anticipatione con- 
cepisse videtur. Primum enim omnium animantium 

generationem fere similem esse iisdemque legibus parere 
optime vidit (1) ; atque ea etiam quae, velut insecta, prin- 
cipio imperfecta nascuntur figurasque serius mutant , a 
ceterorum consuetudine hoc tantum differre putat, quod 
ova citius edant immatura, ex quibus prolem brevi exire 
necesse sit, ut moveri incipiat et extus escam petat, an- 
tequam transfigurationes universis generibus ratas absol- 
verit ; sed ea rursus in nymphis, quasi in alteris ovis, 
ad vitam immobilem redire, quo possint ad ultimam spe- 
ciei formam progredi ; nobiliores contra animantes ovum 
perfectum generare, in quo parata cibi copia sufficiat ut 
rata mutationum series possit in eo compleri animalque 
perfectum exire (2). Deinde censet embryonem non 
confestim a primo motus informantis initio propriam suae 
speciei naturam, sed prius communiorem altioris gene- 
ris similitudinem accipere, gradatimque inferiorum ge- 
nerum differentias, donec ad ultimam, quae speciem 
constituit, differentiam perveniat. Non simul, ait, et in 
eodem tempore animal fit et homo, neque simul animal 
et equus (3). Primum, plantae similis, eam animam tan- 
tum possidet quae perfectum corpus nutriendo augebit, 
nunc autem inchoatum informat (4) ; dein, tempore pro- 
cedente, eam qua sentimus, et denique mentem acquiret 
(5). Quarum tamen a principio praesens latet facultas ; 
non enim aliter informari posset corpus non solum ad 



(1 ) Ilav-ra Si xtxi itXoni xat ne^a xai irrn.vi, ehc CwoToxtsTai, 

r, woTOXEtTai, 6uot<o; Hist. anim., VII, 7, 

(2) De gener, anim , III, 9. 

(3) De gener, anim., II, 3. 

(4) Ibid., c. 4. 

(5) Ibid.', c. 3. 

vivendum, sed ad sentiendum accommodatum (1) ; et hac 
abdita facultate animantis conceptus jam a planta secer- 
nitur. Sic enim arbitratur Aristoteles, omnia corporis et 
animae elementa vi et potentia inesse priusquam re et 
actu appareant, atque in certo ordine oriri, ita ut quod 
in causa et essentia primum locum teneat, id in genera- 
tione postremum sit, utpote finis ; eam esse enim cuique 
generationi finem quod cuique speciei maxime proprium 
sit (2). Neque igitur omnes corporis partes simul nascun- ' 
tur, neque, quum apparere incipiunt, perfectam atque 
omnino expressam figuram habent. Cor primum cernitur, 
quasi vitae principium ; inde continua cerebri et capitis 
generatio, quod quidem in plerisque magnitudine caetera 
diu superans cum grandibus oculis eminet ; tum interio- 
res deinceps oriuntur partes, tunc demum exteriores (3). 

“ Sed cunctae, ait Aristoteles, primum exterioribus li- 
neamentis tantum adumbrantur, quae posterius distin- 
guentur coloribus, mollitie vel duritie, et proprias cui- 
que instrumento texturas accipient. Ut pictor rerum 
effigies lineis primum circumscribit, quas deinde variis 
coloribus illinet, sic natura animalium partes gradatim 
ab informi materia primum exteriori descriptione eaque 
rudi ac deinceps immutanda, demum interiori composi- » 
tione secernit (4). « 

Unde facile concludere licebat ex minima in his primis 
generationis exordiis mutatione maximas in informatio- 
nis termino differentias effici. Sic equidem Aristoteles 
illas saepe inter se diversissimas utriusque sexus formas 

i 

(1) Degener, auira. II, S. 

(2) lbid., c. 3. 

(3) lbid., c. 6. 

(4) lbid. 

explicat, sic etiam illa animantium genera quae ambiguam, 
ut cete, naturam habent (1), aut quorum in descriptione 
elementa quaedam perexigua et quasi mutila reperiuntur ; 
cujusmodi sunt minimi illi inutilesque talpae ocelli, 
quorum, inquit, in generatione quasi depravata est na- 
tura (2). 

Hic igitur aliquid prospexisse videtur philosophus 
inesse similitudinis inter haec animantium genera, quo- 
rum partes quaedam imperfectae manent, et monstruo- 
sos partus. Longe tamen abfuit ut accederet ad haec prae- 
stantissima quorumdam recentiorum inventa, quibus 
monstrificae prolis certas leges certaque genera, legiti- 
mis constantibusque specierum inferiorum formis respon- 
dentia, confirmavere. Illud quidem viderat Aristoteles, 
portenta illa non extra naturae leges oriri : «*' Cuidam 
naturae contraria sunt , ait, sed non omni naturae ; ab ea 
natura sane aliena sunt quae saepius agit et consueta 
est ; sed illi quae rebus semper et necessario imperat , 
nihil contrarium naturae fieri potest. « Magnifica vero 
et latissime patens sententia (3). Sed haec propria laus 
nostris auctoribus et praecipue clarissimis viris Geoffroy- 
Saint-Uilaire, Serres, quod alia consuetudine propriisque 



(1) °ilrci SrjXoY oti xat tv e; sucraoEt axaptatou tivo; 

txsTafiaXXovTo; tiT» uttysOEt, £iv vj d^yaiiilq, y^vetou to piv Ov,Xu, r o 

o'fp£tv mote xat to Tti^ov xat Evuopov eiyxi xa t’ apupoTEpou; xou; 

totou;, £v ptixpoT; txopfot? Ytvop6m)( r7jc [XETa6oX9j<;. Ilisl. atlim. 

VIII, 2. 

(2) 'Q( iv yevesei Tr/ipoujxevr,; tX; ^'joeok;. Hist. anim., IV, 8. 
— Ibid., 1,9. 



(3) ’ , E<rrt yap to rtp a? Ttapi tpoctv ti, Ttoepi gooiy o’oi saaav, aXXi 
TTjV E7t'l TO TtoXo * 0TXp& f*? VT, V ai\ X«l T~)|V £' avafXr,? 0 'j£eY Y’-- 
vExat -api tpuotv. De generat, anim., IV, '4. 

legibus has insolitas figuras regi senserint, imo has leges 
experientia collegerint, monstrorum denique cum inferio- 
ribus speciebus similitudinem agnoverint, quasi una ea- 
demque esset in omnibus viventibus informandis naturae 
vis eademque ratio. 

Sed hic multa inter doctos dissensio oritur. Alii enim 
haec praesertim perpendentes, omnes animantium formas 
similibus legibus regi, genera quaeque maxime diversa 
continuis formarum interjectarum gradibus inter se con- 
jungi, perfectissimorum animalium in generatione spe- 
cierum inferiorum et priscis in aetatibus ortarum imagi- 
nes certo ordine apparere , ad hanc sententiam adducti 
sunt ut unam eamdemque esse putarent omnium ani- 
mantium naturam, easdemque facultates in omnibus in- 
sitas consuetudine tantum differre, ita ut alia ex aliis 
oriri possint, atque ideo omnes specierum diversitates ex - 
rerum circumstantium efficientia originem ducere. Ani- 
madvertere enim coeli , aeris , caloris , soli mutationibus 
rerum viventium habitus et figuras immutari ; quin et 
ipsis viventibus inesse variandi principium et vim ad 
formas mutandas tendentem : saepe enim accidere ut in 
eadem specie insignes differentiae appareant, quod prae- 
sertim in iis quas ad usus nostros accommodamus cerni- 
tur. Quae quidem aut definitae partis aut totius corporis 
differentiae pro hominum arbitrio multo majores fieri 
possunt, si quidem ea seligantur quae certa quadam nota 
maxime praestant et inter se geminentur. Sed has , quas 
in brevi temporis spatio conversiones observamus , nihil 
esse prae iis quas immensa saeculorum series gradatim 
adduxerit. Sponte in natura fieri quamdam selectionem, 
quum ex omnibus figuris quae ob diversas variandi cau; 
sas fortuito aut necessario nascantur, validissimae quae- 
que tantum serventur et quae praesentibus conditionibus 

aptissime sint accommodatae. Hoc vitae certamine, his 
rerum exteriorum vicissitudinibus, praesertimque longis- 
simis temporum intervallis omnes animantium fabricas 
paulatim produci potuisse; cujusque aetatis species ex 
praecedentis aetatis speciebus esse mutatas, ita ut, quam- 
vis admodum paucae vel etiam una exstitisset in principio 
forma, ex hac omnia genera oriri potuissent. Haec est 
sententia quam primus edidit Lamarck , ad quam incli- 
navisse videtur GeofFroy-Saint-Hilaire , quam nuper do- 
ctissimis observationibus et ingeniosa selectionis natura- 
lis excogitatione defendit vir clarissimus Darwin. 

Sed alii quorum non minor auctoritas, inter quos emi- 
net Cuvierius , contraria adversi ordiuntur, "nunquam 
experientia comprobatum fuisse ullam speciem ex sua 
natura egressam transiisse ad aliam , multas contra ex 
antiquissimis humani generis temporibus ad hanc diem 
easdem formas exactissime servavisse ; exteriorem qui- 
dem animantium adspectum et quasdam minoris mo- 
menti notas interdum mutari , sed nunquam veram inti- 
mamque naturam. Quod nullo modo fieri posse, non tan- 
tam usu , sed ratione confirmant : omnes enim omnium 
corporis partium differentias, qu<e speciem aut genus 
constituunt , non solum constanti lege , sed necessariis 
vitas conditionibus esse connexas ; neque fieri posse ut 
omnia instrumenta simul mutentur, quum non fiant sal- 
tus, neque seorsum : animal enim necessario periturum, 
cujus structura ad unam vivendi rationem non consen- 
tiret. Propriam igitur et individuam inesse cuique ge- 
neri naturam ; species etiam non longa consuetudine , 
sed prima institutione esse inter se sejunctas atque om- 
nino immutabiles. 

Tantam inter tantos viros litem non nostrum est diri- 
mere ; sed quid ex Aristotelis doctrina haurire liceat 

quod ad solvendam hanc quaestionem conferre possit, 
quid de specierum natura et principiis senserit philoso- 
phus, atque omnino earum quae inter animalia intersunt 
differentiarum quas et quales causas statuerit, reliquum 
est ut disseramus. 




PARS TERTIA 



D<’~ causis e quibus animantium figurx ac fabricae 
; pendent . 



1 . Naturae viventis leges, quas quidem nostrae aetatis 
doctrina immensa investigationis varietate confirmavit, 
omnes fere in peripateticis libris jam expressas aut sal- 
tem inchoatas agnovimus. Sed non solum philosophus 
illa principia quae ipsa rerum observatione manifesta 
fiunt, amplissimis et undique in omnia animantium ge- ■ 
nera patentibus studiis indagavit, sed abditas etiam cau- 
sas quaesivit quibus res illae manifestae contineantur, qui- 
busque veram cur ita sint et generentur rationem expli- 
care liceat. Non enim satis esse censet, ad perfectam 
rerum cognitionem, illud scire quod semper et ubique 
fiat ; fallitur Democritus, inquit (1), quum rerum aeter- 
narum nullas vult inquirendas esse causas ; sunt enim et 
in mathematicis eorum, quae perpetuo et necessario 
constant, principia, quum sit eorum demonstratio ; at 
multo magis in physicis, quae non eadem necessitate in- 
ter se connectuntur qua geometrica, principia inquirenda 
sunt, sed non ejusdem generis, neque eadem via ; ut 

(I) De gener, anim., II, C. 

inveniantur, non ratione tantum opus est, sed omnia quae 
experientia comperta et collecta sunt, accuratissime sunt 
perpendenda. 

Rerum viventium causas quidam inter priscos graeco- 
rum philosophiae auctores jam quaesiverant ; sed omnes 
fere ex materiae et elementorum natura vel ex inanimo- 
rum corporum motibus animalium plantarumque origi- 
nem duxerant. Quomodo ex aqua, terra vel igni (1) san- 
guinis, carnis et ossium compositio misceretur, aut ex eo- 
dem elemento diversas formas induente oriretur, varie 
disserebant, quibus rursus inter se conjunctis animantium 
membra et tota corporis descriptio constaret ; modum, 
quo principio haec fieri potuissent, cogitatione tantum 
fingentes, ea vero quae in consueta et naturali anima- 
lium generatione oculis percipere licet, omnino negli- 
gentes. Hic enim narrab'at in informi primum nascentis 
animalis corpore aquam manavisse et quasi alveum flu- 
minis instar sibi aperuisse ventrem ; rursus, spiritu pro- 
rumpente, nares esse patefactas (2) ille, accidisse in 
quorumdam generatione ut dorsum frangeretur, atque 
inde spinam in articulos esse divisam ; has structuras, 
quae in tot generibus constantissim» manent, ad fortui- 
tos casus referentes (3). Quinimo Empedocles singulas 
partes separatim ortas esse vaticinatur, colla, capita, 
pedes sejunctos, ac deinde concurrisse ut in animantium 
formas coalescerent (4) ; atque ideo in illis rerum pri- 
mordiis multas prodigiosas apparuiise figuras, in quibus 
miscerentur diversorum generum naturae, ita ut hominis 

(1) De part. anim., I, i. 

(2) Ibid. 

(3) Ibid. 

(4) De gener. aDim.,1, 17. 

caput et bovis membra aliquando conjuncta fuissent. Sic 
omnis generis formas fortuitarum causarum concursu et 
necessitate natas fuisse ; sed eas tantum esse servatas (1) 
in quibus instrumenta ad vivendum necessaria convenien- 
ter juncta et apta esse accidisset : cseteraperiisse. 

Vana ista inaniaque commenta longe Aristoteles ex- 
cludit. Animalia ostendit nunquam forte et exterioribus 
causis effici, sed vi insita, quae omnes materiae atque ele- 
mentorum motus et transfigurationes ad unum finem 
dirigit, scilicet ad certae formae perfectionem : haec vis 
autem aut semper aut saepius a natura simili jam 
adulta et perfecta emanavit. Non igitur omnis generis 
figurae nascuntur : nulla contra unquam apparet, in qua 
non omnes partes apte congruant, et cuncta animalia 
paucorum exemplarium imagines sunt/ Cujuscumque ge- 
nerationem inspicias : praesentem facile agnosces hanc 
formae potentiam, quae materiae imperat. Ovi moles in- 
formis omnibus in partibus intus agitatur : omnia fu- 
turae structurae elementa certis in locis simul inchoata, 
certis legibus gradatim mutata, per ratas figuras simul 
transeunt, donec perfectam speciei descriptionem absol- 
vant (2). Nihil sorti relinquitur : omnia contra se agunt 
perinde ac si arte animalis corpus strueretur. 

Eadem est enim, ait Aristoteles, naturae ratio et 
.artificiorum. Si domum natura faceret, eodem modo 
aedificaretur atque architectura; si naturae opera arte 
etiam fieri possent, non aliter struerentur quam nunc 
natura generantur (3). Finis ergo in natura, ut in arte 

(1) Physic., II, 8. 

(2) Ato ylvsTai itfStov t5>v jj.oc.!wv ?o$e, cira tooe. De part. 
anim.. 1, 1. 

(3) Olov ei obdat tSv tpuutt y;vou.eviov ?jv , oStto? «v lyAeto w; vov 



Digitized by Google 




— 56 — 

existit et eo magis quo major splendet pulchritudo (1). 

Ut instruatur aedificium, varia materia opus est : nisi 
trabes et lapides aut lateres suppetant, domus confici non 
poterit : sed illa tamen non verae sunt aedificationis cau- 
sae. Faber comprehensam in animo habet futurae domus 
effigiem, et hunc ad finem orrfnem materiam sumit et di- 
stribuit. Hoc menti praesens exemplar vera formae, quae 
aedificio tribuitur, ej usque partium dispositionis causa 
est. Sic in cujuscumque animantis generatione corporea 
elementa sicut domus materia sunt, moles iners quae per 
se nihil agit, sed quam praesens in hac materia vis et ra- 
tio intestinis agitat motibus, ut ad certam figuram gra- 
datim adducat. Omnia in hac viventis corporis fabricatione 
ita aguntur, quasi ars navis aedificandae in ipsis trabibus 
et lignis inesset, ex quibus opus componitur (2). 

Definita quidem sine materia animal creari nequiret; 
sed ex iisdem elementis formae diversissimae constare 
possent ; non igitur ab eorum natura animantis structura 
pendet, neque omnino ad hanc necessitatem referri po- 
test, qua in geometricis alterum ex altero consequitur. 
Sed aliam Aristoteles hic esse ostendit necessitatis ratio- 
nem, quae ad finein pertinet (3) : nisi hujusce modi ele- 
menta adsint, et sic misceantur, et his motibus per tales 
figuras transeant, destinata forma oriri non possit : haec 

tiro TT^TE/vr,; * e? 31 x& ouxei , [/,■}) jxovov tpvce:, 4 aa 4 xal xe/vt, y{- 
yvotxo, «saurio; av Ytvotfo vi tt/ouxev • fvtxa apa Oxx£pou OaTEpov. 
Physic., 11, 8. 

(1| MaW.ov 8’ icti xo oj ?vExa xal xb xa/.ov w xoT; xr,; <pus£to; 
tpyot; ?, Iv roT; tr,; tiyyrfi. De pari. anim. I, 1. 

(2) Physic., II, 8. 

(3) De pari. aDim., 1, 1. 

vero forma ad certum vitae genus necessaria est. Sicut 
ergo domus certam accepit formam ut certo usui apta 
esset, quodque animal propriam structuram accepit ut 
propriam vitam vivere posset. Primum igitur locum in 
causis tenet finis ad quem res quaeque destinatur (1). Si 
• cujusvis animantium speciei rationem reddere velis, illud 
primum ponendum est, quod sit ei vivendi genus , dein 
quaenam instrumenta ad hanc vitam necessaria vel utilia 
sint, et quomodo ea optime se habere possint ; tum ex 
• qua materia hujusmodi instrumenta constare necesse sit; 
tum demum quo generationis modo haec structura possit 
effici (2). Si piscis in aquis degere et spirare debeat, 
oportet ut pinnas et branchias caeterasque corporis par- 
tes sic aptas habeat, aut saltem satius est hanc esse cu- 
jusque partis figuram quam aliter se habere ; sed ut haec 
membrorum compositio efficiatur, necesse est ut genera- 
tio sic procedat, ut ovi materies has et has formas in hoc 
ordine gradatim induat. 

Non igitur cum priscis illis philosophis dicendum est, 
quem ad modum imber necessario cadit, quod vapor sur- 
sum latus non potuit non refrigerari et in aquam concre- 
tus pondere ad terram ferri, sic in animantibus dentes 
necessario nasci, anteriores quidem acutos, cseteros vero 
latos et complanatos, nullius finis gratia, sed iis instru- 
mentis quse fortuito contigissent, animalia usa esse. Fi- 
nis contra prima causa est ex qua csetera pendent (3). 



(1) Ifcid. «hatvETat 81 zptoTr, )ieyo^sv fvtxa Ttvo; • Wyo; yip 
0'jtoc, dic//, SI o ).oyo;, ojAof»? fv te toTc xata te^vtijv xal iv to"; 
*UCEt CUVEOTTiXOfflV. 

(2) De part. anim., 1, 1. 

(3) Physic., II, 8. 

Natura enim nihil agit frustra, et semper, ex omnibus 
quae fieri possunt, eligit optimum (1). 

Summum hoc est principium ad quod omnia, quae in 
viventibus observantur, refert Aristoteles : haec est una 
latissime patens lex, quae caeteras omnes complectitur et 
explicat. Illa enim formae et essentiae vis, quae in (2) 
materiam dominatur, ab hoc optimi principio secerni non 
potest; neque altissima illa exemplaria sine hac finis ra- 
tione ullam definitam et peculiarem speciem efficerent, 
neque ipsa ab alio fonte atque a bono et pulchro manant. 
Huic omnis natura in omnibus paret : semper et ubique, 
ut quodque optime* se habere potest, ita natura con- 
stat (3). 

II. Sic istud causae genus, quod unum adhibuerant 
prisci illi philosophi, scilicet rerum materiam, duabus 
praestantioribus et potentioribus causis subjectum esse 
ostendit Aristoteles, nempe formae et fini, quae ambae in 
communi principio conjunguntur. Ex quibus alteram qui- 
dem, quae ad rerum viventium altiores formas earumque 
in animalium structura et generatione potentiam perti- 
net, omnes hodie agnoscunt, quicumque de naturae in- 
terpretatione disputant, de altera autem, quae finem et 
optimum spectat, quidam videntur dubitare. 

Quo plura enim deteguntur animantium genera, quo 
altius in intimam eorum structuram penetratur, eo evi- 

(1) OCotv t) itoim De part. nnim., II, 13. — 

Ibid. IV, H. — ’Ael fip & xwy iv3*yo|«'vwv ctlxi* tou (kXx(ovo'< 
ia- ttv. Ibid., II, 14. 

( 2 ) 'H yip xocxi xrjv [Aop^v xvipttoxepot xxj; GXixrjc tpuatoi;. 
De part. anim., 1, 1. 

(3) Dc incessu animalium, c. 2. 

dentius patet illa vis qua omnes species, non solum quae 
nunc in terris habitant, sed quaecumque a remotissimis 
aetatibus vicissim apparuere, eorumdem exemplarium si- 
militudinem referre coguntur ; nihil etiam ex subtilissi- 
mis de ovorum evolutione observationibus clarius emer- 
git, quam immutabili lege cujuscumque animantis for- 
mationem regi, per ratos gradus et constitutas ex ordine 
mutationes ad certam structuram pervenientis. Sed quum 
illud etiam iisdem investigationibus cognitutn sit, om- 
nium specierum generationes, quamvis diversas et quae 
ad figuras demum maxime differentes evadant, commu- 
nibus tamen legibus parere et a similibus exordiis profi- 
cisci, aliquis forsan inde non male concludere videretur 
non fortuito quidem in omnibus animantibus eamdem 
esse prima conceptus in origine partium dispositionem, 
easdem formandorum vitae instrumentorum rationes, ne- 
que ab externis causis, neque materiae vita carentis a na- 
tura et necessitate hanc constantem unius formae poten- 
tiam posse emanare ; quae autem in variis generibus et 
speciebus apparent differentiae, quum ab hac communi et 
primigenia forma paulatim procedente generatione rece- 
dunt et in figuras magis ac magis distinctas se conver- 
tunt, eas saltem ex variis et fortuitis causis potuisse oriri; 
neque oportere, ad explicandas animalium dissimilitudi- 
nes, ut propria sit cujusque generis et speciei natura, 
propriusque finis ad quem peculiari lege membrorum 
structura aptetur, sed satis esse communem omnibus le- * 
gem lento rerum exteriorum impulsu varios ad effectus 
adductam fuisse et diversis consuetudinibus gradatim 
immutatam. Suspicari itaque liceret ea similitudine, quae 
in omnium generationibus primo apparet, priscam et an- 
tiquam omnium animantium similitudinem referri, quum 
una tantum aut saltem perpaucae existerent in orbe 



Digitized by Google 




— 60 — 



terrarum formae ; quaepaulatim exteriorum causarum effi- 
cientia et longa vetustate immutatae, nunc consuetudinis 
insitae vi et ope has ultimas figuras, quas induerunt, 
servant, et in brevi generationis tempore, per omnes 
transfigurationes, quas in diuturna aetatum serie lente 
percurrerunt, iterum, sed longe celerius, redeunt. Ex 
quibus efficeretur unam esse in omnibus vitae naturam et 
* vim, ab elementorum inanimorumque corporum necessi- 
tate minime pendentem, sed eam diversas formas et quasi 
varia vestimenta induere, prout rerum exteriorum con- 
versione diversis vivendi conditionibus se accommodare 
cogitur. 

Qua quidem in sententia multa sunt quae, nostris tan- 
tum temporibus excogitata et ab antiquarum specierum 
consideratione in primis pendentia, neque novit Aristo- 
teles , neque expendere 'potuit : plurimis tamen rerum 
argumentis ostendit non unam eamdemque esse in omni- 
bus animantibus, sed propriam cuique .generi et speciei 
naturam ; eamque partim quidem a communioris generis 
essentia, sed partim etiam a proprio fine duci, neque 
sine hac finis consideratione posse explicari. Quorum ar- 
gumentorum auctoritatem recentissimm inquisitiones 
non minuerunt, imo videntur confirmavisse. 

III. Maxima animantium genera primum inspiciamus : 
numquid intelligi potest quomodo exteriorum vivendi 
conditionum mutatio, vel fortuiti in generatione casus; 
vel etiam consuetudo tantam potestatem habuerint, ut 
hanc omnium partium structuram, quse vertebratos a 
cae teris tam longe secernit, hanc definitam omnium vitae 
instrumentorum compositionem, hunc constantissimum 
horum elementorum ordinem determinaverint, et in 
cunctis hujusce generis speciebus tam exacte servaverint? 

Quaenam aquarum , vel aeris , vel alimentorum effi- 
cientia insectorum corpus in annulos divisit et infinita 
partium similium serie praelongavit ? Mollium contra fi- 
guram replicavit, ita ut os imo corpori admoveretur, et 
cuncta vitae instrumenta ad novam hanc dispositionem 
aptavit ? Etiam, si enim omnino comprobatum foret illas 
formas in primo generationis exordio similes esse, quid 
refert? Non ideo fortuito accidere potuit ut similis illa 
descriptio modis inter se tam diversis simulque tam cer- 
tis deinceps immutata sit ; externaeque causae non effece- 
runt ut corpus, quod in omnibus initio rectum est, hic 
reflectatur, illic rectum maneat, sed in aliis dorso, in 
aliis ventri insidens, ita ut non solum inversa sit in 
utrisque pedum et omnium membrorum sensuumque 
sedes , sed alia omnino horum membrorum compositio , 
alia corporis totius fabrica, hic ab interna ossium com- 
page, illic ab externis cutis in annulos plicaturis pendens. 
Nam si singulae et ab omni vinculo solutae differentiae 
inter diversas species observarentur, tum earum causas 
in fortuitis casibus inquirere liceret ; sed quum consti- 
tutus plurimarum differentiarum ordo inter se constan- 
tissime connexarum in quoque genere perpetuo servetur, 
definitae agnoscendae sunt leges, quarum imperio in im- 
mensis specierum numeris unaquaeque ex tribus his 
structuris immutabilis manet , quaeque a casu oriri ne- 
queunt. 

Antecedebant igitur illae formae, quasi aeterna invisibi- 
liaque exemplaria, priusquam in res mutabiles induce- 
rentur, et propria cuique erat natura, ex qua certae ma- 
nabant consequentiae, haud secus ac ex geometrica cir- 
culi aut quadrati definitione necessariae sequuntur earum 
figurarum rationes. At communis illa cujusque exempla- 
ris descriptio multas, sed minoris momenti, differentias 

accipit, ita ut manentibus altioris formae legibus, mem- 
bra constitutum ordinem servantia ad varios usus accom- 
modentur. Unde secunda oritur formarum series, ut 
avium, piscium, quae ipsae suam habent immortalem na- 
turam, ex duabus causis pendentem, scilicet ex summa 
generis altioris essentia, et ex peculiari fine, ad quem 
aptandae erant. 

Sic ex propria ainimalium quae sanguinem habent lege 
et natura plures necessitates sequi ostendit Aristoteles, 
ut interna ossa , spinam in vertebras divisam , quatuor 
membra pariter locata et composita, ut cor et venarum 
rete caeteraque viscera similiter posita contineant : illas 
vero partes, quarum certus locus certaque compositio 
communis exemplaris constitutione exigitur, diversissi- 
mas figuras diversissimaque munera accipere licet : 
membra hic ad incedendum idonea, hic ad capiendum, 
illic ad volandum aut ad natandum. Interdum etiam ali- 
quid eorum, quse in invisibili exemplari continentur, in 
materia videtur deesse : non omnia enim simul generan- 
tur, fierique potest ut quaedam corporis pars in aliquo 
evolutionis gradu steterit, in quo nondum apparuerant 
universa solitae descriptionis elementa. Membra itaque 
minui aut deesse possunt , sed nunquam fieri potest ut 
quaternarium illum numerum excedant aut a locis 
constitutis migrent. Avem igitur, quum alas habeat, 
duobus tantum pedibus niti (1) necesse fuit ; piscis pe- 
des simul et pinnas habere non potuit ; .serpentes pedi- 
bus, pinnis muraenam carere oportet : major est enim in 
utrisque corporis longitudo (2) quam ut quatuor mem- 
bris commode utantur. Quod longe aliter se habet in iis 

(1) De animalium incessu. 

(2) lbid. 

quas sanguine carent*(l) : insectis enim aut numerosis- 
simos pedes, aut senos cum quatuor alis esse cernimus: 
plura enim in iis inesse vivendi principia peculiaris eo- 
rum essentia efficit (2), ' 

Prima ergo, secundum Aristotelem, hujus varietatis, 
quam in rebus viventibus conspicimus, causa est exem- 
plarium diversitas, quibus earum forma regitur. 

Minime autem illud huic sententiae repugnat, quod haec 
exemplaria non omnino sejuncta sint, sed summae cui- 
dam legi subjecta. Namque similem esse inferiorum etiam 
formarum rationem ostendit philosophus, quae in maxi- 
mis illis generibus comprehenduntur. 

Avium quidem forma ex altiori vertebratorum exem- 
plari pendet : certum est tamen nullo modo fleri potuisse 
ut rerum exteriorum vires, fortuito agentes nullumque 
ad finem tendentes, mirabilem illum effecerint partium 
omnium ad singulares figuras simul adductarum concur- 
sum, insignem illam alae structuram, ossibus, musculis 
definitum in modum auctis aut imminutis, peculiarem 
etiam membrorum inferiorum habitum, qui cura hac pen- 
narum praesentia congrueret ; tum maxillarum et labio- 
rum naturam in angustam levemque rostri figuram mis- 
cuerint ; omnes denique reliqui corporis, plumarum, 
respirationis differentias sic aptissime accoihmodaverint. 
Eadem est quidem in avibus et in piscibus summa corpo- 
ris descriptio, ex iisdem ossibus caput et membra com- 
posita sunt, ex iisdem elementis pleraque viscera con- 
stant : sed eo difficilius est explicare cur haec tam similia 
elementa sic contrarios in modos mutata sint, sic dissi- 
milibus augmentis creverint, sic diverse coaluerint, ut 

(1) De anim. incessu. 

(2) Depart. anim., IV, 6. 

intervallo tara immenso sejunctae sint illae formae, quae 
primo adspectu nihil commune habere videantur. 

Quaevis et quotcumque sint mediae formae, quas inter 
ambas illas exstitisse fingas, ut continuis gradibus piscis 
in avem mutari potuerit, vel ut utraque ex communibus 
parentibus orta sit, illud tamen fateri cogeris certam 
esse legem et altiorem vim quae istas mutationes istosque 
progressus regat, quae omnia vitae instrumenta simul 
concordantibus gradibus paulatim transfiguret, ita ut ad 
statum et definitum finem conveniant, id est ad illius 
structurae perfectionem, quae ut exemplar existit, ante- 
quam in materia appareat. ^ 

Quasdam istius modi transfigurationes in iis speciebus, 
quae hodie vivunt, cernere est ; rana, primum pisci si- 
milis, branchiis, spirat, pedibus caret, in caudam porri- 
gitur ; haec autem figura continuo in alias transit ; minu- 
untur paulatim illae branchiae, dum pulmones crescunt et 
omnia membra novo vivendi generi gradatim aptantur. 
Sed ratae sunt hae vicissitudines et certa lege constitutae ; 
non a causis exterioribus, quae non mutantur, sed a pro- 
pria hujusce animalis natura pendent. Ultima et perfecta 
ranae forma prius exsistit, ut generationis finis et nor- 
ma ; certa via ad hanc tenditur ; et quamvis hujus tran- 
situs modi communibus naturae viventis legibus pareant, 
aliae praeterea agnoscuntur leges, quae in peculiari speciei 
ratione et essentia continentur ; quod Aristoteles rov /o- 
yov t 7|? oiffia; vocat. 

Pariterque , etiamsi avem a primigenia quadam et 
maxime remota forma longo transfigurationum ordine 
ortam esse fingeres , non ideo exteriorum rerum effi- 
cientia illius naturam et peculiarem structuram deter- 
minavisset. Cur enim ista formarum progressio ad eam- 
dem metam tam diu spectavisset et ad hanc perfectam 

avis effigiem constanter tetendisset ? Cseterum, sive mul- 
tiplices variarum specierum series, sive in singulis di- 
versos generationis gradus intuearis , hoc in omnibus 
illis transfigurationibus nfaxirne conspicuum est, quod 
illae tot ossium, tot venarum, tot musculorum, tot visce- 
rum, tot omnis generis partium mutationes nunquam 
seorsum appareant , aut aliae ab aliis temere segregen- 
tur, quod necessarium esset aliquando accidere , si for- 
tuitas et exteriores causas sequerentur, sed indissolubili 
vinculo inter se connexae sint, imo ad optimum semper 
una adduci et accommodari videantur. Qua vi, qua po- 
tentia iste omnium corporis elementorum inter se semper 
aptorum et cohaerentium processus dirigitur? Nonne ma- 
nifestae apparent hic leges, quibus, ut hodie cujusque 
speciei generatio , sic olim specierum ipsarum prima 
informatio obtemperaverit? Istam igitur formarum gra- 
dationem, quae in alitem figuram desiisset, certis legibus 
regi oportuisset , quae non tantum ad communem verte- 
bratorum naturam, sed ad proprium avibus exemplar, 
vel , ut diceret Aristoteles , ad definitam individuamque 
avium essentiam pertinerent. 

Illa autem avium generalis fabrica ad finem mani- 
festum spectat , scilicet ad vitam aeriam et ad volandi 
facultatem (1). Hunc ad finem cuncta elementa, quae in 
vertebratorum exemplari insunt, singulares figuras in- 
duerunt, ut optima efficeretur volucrum sanguine prae- 
ditarum descriptio. 

Si tollatur illa finis et utilitatis ratio , nullo modo 
intelligi possit cur in hac descriptione omnia tam apte 
consentiant ut corpus optime se habeat ad volandum, et 
•ponderis exiguitas , et citior animae reciprocatio , et toti 

(1) De part. anim. IV, 12. 

5 

corpori se insinuans spiritus, et propria huic generi ossa, 
alarum robori utilia vel validioribus musculis locum prae- 
bentia , et pennarum usus , et levitas plumae , et rostri 
pedumque tenuitas , permultaque alia quae etiam in mi- 
nimis partibus ad convenientes usus accommodatis obser- 
vantur. 

Quamquam ex iis quaedam in nonnullis animantibus 
occurrunt, qui iis non egent : propria volucrum ossa^ 
paucae ex quadrupedibus obtinent, et ipsas inter aves 
paucae alis ad volandum non utuntur. Hoc est enim na- 
turae consuetum : multis in speciebus et ipso in homine 
elementa quaedam insunt quae, quum proprio vitae generi 
sint inutilia, exigua hic mansere, in aliis autem ejusdem 
generis speciebus, quae eorum ope egebant, magis vi- 
gent ; sed hic communis exemplaris tantum indicia sunt, 
et hujus necessitatis qua omnes ejusdem generis animan- 
tes eamdem imaginem diversis aspectibus referre debent. 
Cur autem ipso in exemplari haec elementa sic disposita 
continentur ? Nulla prorsus hujus generalis structurae 
causa reddi potest, nisi ad boni et utilitatis rationem 
spectes ; has in generis descriptione partes inesse dicen- 
dum est, quia plerisque aut saltem pluribus hujus gene- 
ris speciebus utiles erant aut necessariae. Quod enim alae 
struthionem ad celerius currendum tantum adjuvent, 
quod aliis quibusdam avibus nullus earum sit usus, non 
continuo efficitur hanc alarum naturam non compositam 
esse ad hunc finem ut aerem findere et corpus in sublime 
ferre possent. Haec tam apta, tam mirabilis hujus instru- 
menti structura, hic tot partium tam diversarum ad eum- 
dem usum optime congruentium concursus sine hac finis 
ratione nullo modo explicari potest. Non itaque tantum 
dicendum est avem volare quod pennas habeat, sed pen- 
nas habere ut volare possit. Natura, ait Aristoteles, non 

munus instrumento, sed muneri instrumentum accom- 
modat : za opyavot Kpbq zb 'ipyov u «puffi? z:oui, ali' ov zb 
'ipyov irpo? za opyava (1). 

Sed si nunc quaeras cur illae avibus propriae alae ex 
iisdem ossibus compositae sint quae in mammiferarum 
reptiliumque membris reperiuntur, hujus similitudinis 
ratio in communi stat vertebratorum natura et exemplari. 
Duae sunt igitur cujusque animalium descriptionis causae, 
quarum altera quidem in generis altioris natura, altera 
in proprio fine et vivendi genere ponitur ; haec differen- 
tias, illa similitudines explicat. 



IV. Duplex ista ratio facilius etiam cernetur, si eas 
differentias consideraveris quae intra terminos generis 
jam arctius circumscripti apparent, ut eas quibus diversae 
avium species inter se distinguuntur. Omnibus quidem in 
avibus eadem instrumenta pariter locata et composita 
insunt : in omnibus rostrum, pennae, pedes gemini pari 
habitu, cor aequaliter divisum, similis venarum distribu- 
tio, cunctaque intus viscera sibi invicem respondent, non , 
ea similitudine quae mente tantum et ratione detegatur, 
sed quae oculos feriat. At longe alia est in diversis spe- 
ciebus horum instrumentorum magnitudo et proportio : 
collum in his breve, in illis praelongum, rostrum aliae 
crassum et aduncum, aliae rectum et tenue, aliae latum et 
complanatum habent ; digitos aliae liberos inermesque, 
aliae hamatos , aliae palmarum in modum connexos ; 
molis, alarum, pedum inter se comparatae demensiones 
maxime variant. Illae vero omnium membrorum differen- 
tiae certis vinculis inter se conjunguntur, ut praeclare 



(1) De part. anim. IV, 12. 

ostendit Aristoteles (1). Sic ese quibus ungues adunci, 
eaedem rostro robusto curvoque armantur, collum cras- 
sum et breve, pondus pro corporis captu et robore levius, 
alasque maximas semper habent. Quae contra in aquis 
escam quaerunt, colli crurumque longitudine vel pedum 
palmis, eaedeinque rostro recto in longitudinem aut lati- 
tudinem pro cibi natura aucto eminent. Cujus legis vin- 
culo illae tam dissimilium instrumentorum differentiae 
colligantur? Non equidem a communi quadam omnibus 
avibus lege pendent illae connexiones, quum nihil habeant 
inter se simile, neque a causis exterioribus. Fortuitae at- 
que aliae ab aliis solutae causae non potuissent omnia cor- 
poris elementa simul et constanter adducere ad illas mu- 
tationes quae inter se prorsus differunt, videlicet hanc 
partem augere simul et illam minuere, hic longitudinem, 
hic latitudinem, illic pondus aut robur addere, singula- 
rumque figuras una, sed diverse convertere. Omnes illae 
differentiae quae in eadem specie constantissime conjun- 
guntur, nihil inter se commune habent, nisi quod ani- 
mantem ad definitum quoddam vitae genus aptum effi- 
ciant: nulla igitur inveniri potest earum connexionis 
causa, nisi corporis descriptionem hujus finis gratia dis- 
positam esse cogites. Quaecumque ergo in cujusque avis 
structura ad commune generis exemplar referri non pos- 
sunt, a proprio speciei fine originem ducunt. Illae ad vi- 
tam carnivoram et praedatoriam destinabantur, et hanc 
ipsam ob causam acutos illos ungues, validum rostrum, 
celeres pennas, acerrimos oculos omniaque intus ad 
carnem conficiendam necessaria accepere. Aliis victus ex 
plantis aut terrestribus bestiolis assignabatur, atque 

( 1 ) De part. anim., IV, 12 et III, 1. — De animalium in- 
cessu, 10. 

ideo grave corporis pondus et invalidae alae ; aliae, quod 
pennata insecta persecuturae erant, tenue elongatumque 
rostellum cum levibus alis habent; aliis denique recta 
validaque rostri acies, quod ex duro arborum cortice ver- 
mes extrahere deberent. 

Constantissimae sunt illae formarum connexiones : de- 
finita quaeque cujusque instrumenti figura haec in caeteris 
partibus semper requirit, illa semper excludit. Ubi ros- 
trum aduncum, nunquam pedum palmas, nunquam cal- 
cis aculeos invenies : hoc enim calcaris praesidium iis na- 
tura tribuit, quae lentae et graves pennarum effugia non 
habent, quibusque, quum incedere potius quam volare de- 
berent, unguium proceritas importuna fuisset. Illae au- 
tem quae ad impetum inferendum, non ad repellendum 
natae sunt, quaeque rostro et unguibus satis armantur, 
novo hoc auxilio non egebant : natura autem nihil inu- 
tile unquam facit (1). 

Hujus modi connexiones in caeteris quoque generibus 
constare monstrat Aristoteles : hoc principio tam exi- 
mie definitam ruminantium structuram explicat ; sic 
etiam in numerosissimis insectorum speciebus alarum, 
pedum, intestinorum, oris, aculeorum naturas ad aliquot 
definita vivendi genera simul accommodatas esse et as- 
sidue conjunctas praeclare ostendit (2) ; in quo philosophi 
sagacitatem admiratus est Cuvierius. Ipse autem ille 
magnus priscarum orbis mutationum interpres idem prin- 
cipium praestantissimis argumentis inventisque illustra- 
vit. Ita enim disserit (3) : “ In quacumque animanti 

(1) De part. anim. IV, 12. 

(2) Ibid., 5 et 6. 

(3) Discours sur les r6volutions de Ia surface du globe, pages 
98-102 de la 6* 6dition. 

necesse est, ut vita servetur, omnes corporis actiones inter 
se apte consentire : necessarius est igitur omnium vitae 
instrumentorum consensus. Si ruminantium dentes pe- 
desque cum propriis eorum, quae carne vescuntur, intes- 
tinis junctos fingeres, satis patet vitam in corpore sic 
constituto manere non posse. Sed in minimis etiam par- 
tibus hanc necessitatem persequi licet. Non solum enim 
in universo genere eorum quorum venter ad carnem co- 
quendam tantum valet, omnis oris fabrica ad vorandam 
praedam, membra ad insectandum et ad pugnandum, 
sensus ad indagandum idonei esse debent : sed quum 
singularem quaeque bellua et quasi privatam praedam 
persequi debeat, hujus pro magnitudine atque habitu, 
singularis esse debet in corpore cujusque instrumenti 
forma. Non fieri enim potest ut haec praeda maxillis cor- 
ripiatur, nisi certum constet in capite cujusque ossium > 
robur certaque figura musculis aut maximis aut mediocri- 
bus locum praebens : tum ut rapta efferatur, certas esse 
oportet musculorum, quibus tollatur caput, vires, cer- 
tamque in collo vertebrarum firmitatem ; dentes porro, 
quibus secetur, magis vel minus acuti erunt, prout carne 
sola vel aliis etiam cibis animal vescitur, magisque vel 
minus firmi pro ossium frangendorum duritie; jam ad 
impugnandum digitorum certa mobilitas, certus unguium 
vigor definitaque articulorum figura requiritur, eaque 
ipsa alias in reliquis partibus differentias postulant : 
alias necessario requirit brachii flexus facilis humeri- 
que vigor ; illud cursus velox exigit, hoc sensuum subti- 
litas. Haec omnia inter se necessario connectuntur. 
Unius igitur dentis nota figura definitam humeri, con- 
dyli, ungulorum naturam indicat, rursusque si vel hu- 
merum, vel condylum, vel unguem, vel femur tantum 
noveris, ex hoc unico elemento dentium formam certis- 

sime concludere licebit ; haud secus ac in geometricis, si 
propria quaedam detur alicujus lineae ratio, caeterae om- 
nes hujus figurae proprietates ex una illa necessario col- 
liguntur. « 

Hoc admirabili in loco Cuvierius cum Aristotele tam 
plane consentit, ut philosophi sententiam interpretari at- 
que explicare videatur. At praeclaram hanc doctrinam 
non tantum ratione, sed usu et pulchrioribus etiam effec- 
tibus confirmavit, quum antiquorum terrae incolarum 
exstinctas formas ad vitam revocans, animantium, quo- 
rum singula tantum ossa detecta fuerant, totam descrip- 
tionem divinaret caeterorumque ossium figuram non mi- 
nus exacte describeret quam si oculis ea contemplari li- 
cuisset. 

Causam vero ex qua ille omnium partium consensus 
pendet, plurimi ex recentioribus sic definiunt : eam esse 
unicuique animantium speciei existendi conditionem, ut 
omnia contineat quae ad proprium vivendi genus necessa- 
ria sint. Sed hic multo potior est Aristotelis ratio, qui 
veram hujus mirabilis convenientiae originem ostendit in 
actione naturae certos ad fines animantium structuras ac- 
commodantis, et ubique, ex omnibus quae fieri possunt, 
optimum efficientis. Saepe, equidem fateor, magnum hoc 
principium falso adhibuit, saepe de vera partium vitalium 
utilitate et muneribus erravit ; sed ut recentiorum in- 
venta singulorum quorumdam illius placitorum inanitatem 
demonstravere, ita universi principii veritatem magis 
ac magis confirmant. Hoc enim manifestum faciunt, quod 
recte viderat philosophus, animantium fabricam non so- 
lum eam esse quae ad species conservandas sufficiat, sed 
multo magis subtilem atque eximiam. 

V. Pleraeque, ex iis quas cernimus, struetur* durare 
possent, etiam si minus essent ex omnibus partibus per- 
fectae. Quem ad modum homines alii in omnium rerum 
copia, alii in paupertate atque inopia vitam tolerant, sic 
etiam bestiae viverent, quamvis minus habilis et decora 
fuisset earum forma, quamvis membrorum aliquorum 
mensurae non tam apte inter se convenirent et ad pro- 
prium vitae genus, ad peculiares usus hon tam singula- 
riter essent accommodatae. Non omnia enim ad vitam con- 
servandam aeque necessaria sunt ; sunt quae ad commo- 
ditates, sunt quae ad majorem securitatem et validiorem 
defensionem, sunt quae ad ornatum tantum pertinent ; 
eaque saepe in speciebus vicinis desunt, quibus non fuis- 
sent minus utilia, sed profecto cum universa istarum 
specierum natura et generatione non congruebant : 
istae tamen sine eorum instrumentorum ope servatae 
sunt. Animantibus igitur non solum natura dedit ea sine 
quibus vivere nequirent, sed ea quae ad bene vivendum, 
ad voluptatem, ad venustatem, ad agendi varietatem 
conferunt. Quo accuratius cuj usque speciei fabricam 
inspicias, eo certius comperies quodque instrumentum 
non tantum ad hunc statum adductum esse ut suo mu- 
neri sufficeret, sed optimam praestantissimamque for- 
mam, quae in his conditionibus effici posset, accepisse ; 
ita ut cujusvis ossium aut musculorum figura, locus, ma- 
gnitudo minima ex parte immutari non possit, quin ali- 
quid detrahatur e totius corporis perfectione et pulchri- 
tudine. 

Nihil praeterea ulli animanti natura dedit quod super- 
vacaneum esset ; si quid inutile videtur, aut ex necessitate 
materiae, aut ex altioris exemplaris descriptione atque 
ideo a caeterarum ejusdem generis specierum perfectio- 
ne oritur. Saepe etiam iis quae ex utilium elementorum 

praesentia necessario consequuntur, per se vero nullum 
habent finem, natura ad quosdam usus abutitur (1) ; ut 1 
eorum quae materiae vitalis temperatio aut dissolutio a 
corpore secernit, plerumque nullus est usus, sed in poly- 
pis et sepiis hujusmodi humorem, quod atramentum vo- 
cant, natura ad animalis securitatem adhibuit, quum, non 
equidem de industria, sed timore commotum hoc atra- 
mento quasi nube se obducat hostesque fallat (2). Sed 
quoties incolumi vita et salvo generis exemplari aliquid 
inutile detrahi potuit, illud natura dempsit. Sic maxillas 
in latera movent quaecumque carnem aut herbas denti- 
bus conficiunt, ut homines et quadrupedes viviparae ; sed 
aves, reptilia, pisces, quibus genuini desunt, quorumque 
corporis temperatio et intestinorum structura hanc cibi 
confectionem non requirit, illa facultate carent : superva- 
canea enim iis esset (3). 

Non solum igitur natura inter omnes formas quas 
animo fingere licet, pauca elegit exemplaria, quibus 
omne animantium genus regeretur ; sed eorum etiam 
, exemplarium intra terminos non omnes structuras, quae 
existere possint, sed praestantissimas tantum gignit- 
Itaque non existimandum est omnes animantium figu- 
ras, qusccumque in praesenti rerum statu oriri et durare 
potuissent, natas esse et servatas ; neque, si res ita se 
haberet, tanta esset cujusque speciei pulchritudo et ex 
omni parte perfectio. 

II) KotTaypYjTou ui^ ouv Ivlovs ei; to (LseXiuov xai to"c 

TCpiTTtotiOWiv. OCi u.r,v £i& touto £r,TE!v SeT itdvxa evexoc Ttvoc # 
etXXa Ttvtov ovtiov toioutmv , fxEpa cypt,6atvEi xoiau-ot itoXXi e; 
&vayxYi(. De part. anim. IV, 2. 

(2) Ibid. IV, ». 

(3) De part. anim. IV, 11. 

Caeterum, si illarum specierum quae in diversis mundi 
aetatibus vicissim apparuere ordinem intuearis, hanc for- 
marum successionem non tam rerum exteriorum mutatio- 
ne necessariam esse factam, ut novis conditionibus novae 
structurae accommodarentur, quam ab altiori quadam 
naturae lege et potentia profectam esse facile agnosces. Si 
quidem eas plantas quae in infimis antiquissimisque pro- 
fundarum terrarum spatiis occurrunt, cum praesenti ar- 
borum herbaruxnque varietate contenderis, ea quae nunc 
gignuntur partium multitudine et diversitate praesertim- 
que florum copia et pulchritudine fructuumque ubertate 
longe praestabunt : ad hanc vero perfectionem natura gra- 
datim ascendit, ita ut interjectarum aetatum arbores, ut 
primigenias superent, »sic nostris sint inferiores, et quasi 
medium dignitatis locum teneant. Idemque animadvertere 
licet in animalibus, praesertim si ea genera inspicias quae 
prima in hoc ordine habentur, nempe vertbbrata. Prin- 
cipio enim soli pisces apparent, mox reptilia, quae in 
secunda illa temporum serie principatum obtinent, im- 
mani magnitudine conspicua ; novissimae nascuntur aves 
et mammiferae, et in his multi adhuc observantur gradus, 
ab iis quas didelphyes vocant et a cetorum gente ad eas 
quae herbis et deinde ad eas quae carne vescuntur, donec 
ultima summaque hominum forma appareat. Videtur in 
hoc natura, quasi consuetam ponderationis legem ser- 
vans, singula genera in singulis aetatibus formis nume- 
rosioribus et insignioribus exornare ; sed quamvis nihil 
unquam faciat quod in se sit imperfectum, praestantis- 
sima quaeque tamen ad extremum generat. Quae igitur 
illius crescentis perfectionis causa est ? Unde illa perpe- 
tua ad meliora progressio? Hic neque fortuitam causa- 
rum exteriorum efficientiam praetendere licet, neque 
istam necessitatem, quae omnium hodie viventium struc- 

turam praesentibus conditionibus accommodatam esse 
jubet. Inferiores enim fruticum et animantium formae, 
haud secus ac superiores, nostra in aetate durare pos- 
sunt et durant. Legi igitur innatae aut altiori imperio, 
non materiae inanimae temeritati, res viventes parent, 
quum ad hanc perfectionem gradatim ascendunt. Hic 
splendissime elucet haec causa quam Aristoteles optimi 
rationem, zo 0 (3i).n'ovo; adzio.v, appellat. 

Illum tamen naturae ad meliora per temporis conti- 
nuationem processum ignorabat ; sed similem quamdam, 
ut jam diximus, in praesentis aetatis speciebus progres- 
sionem animadverterat, hujusque modum et normam in 
crescenti instrumentorum vitalium multitudine et varieta- 
te positam agnoverat. Plantae, ait, quae immobiles manent, 
neque multis vitae muneribus funguntur, neque magna ins- 
trumentorum copia egent ; quae vero praeter vitam sensum 
etiam obtinent, iis species jam multiformis et ex pluribus 
elementis composita ; paulatimque augetur partium nu- 
merus et distinctio majorque differentiarum varietas 
occurrit in iis animantibus quae non tantum vivendi, sed 
etiam bene vivendi sunt participes ; ideoque maxima est 
in homine haec instrumentorum diversitas simul atque 
perfectio (1). Simiarum figura, quae ad hominem pro- 
xime accedit, non tantum eo differt quod ad erectum 
statum pervenire non potuit, sed hoc etiam praecipue 
quod pedum manuumque diversos ad usus diversam 
structuram non habeat, sed similem atque ad inceden- 
dum aeque et ad prehendendum idoneam, ideoque ad 
singula munera minus aptam (2) : in homine contra, 
quae membrorum pars in digitos fissa ad capiendum est 

(1) Depart. aniro. IV, 10. 

(2) Hist. anim., II, 8. 

utilis, longa fit tantum in manu, ejusque brevitatem in 
pede compensat solidae partis amplitudo, ad ferendum 
corporis pondus aptissima (1). Sed parvum istud in cor- 
poris fabrica discrimen propriarum hominis facultatum 
et intelligentise .causam esse quis crediderit ? Necesse est 
igitur ut haec vitae atque animi excellentia finis fue- 
rit ad quem illa formarum progressione natura te- 
tenderit. 

Anaxagoras quidem hominem ex omnibus animalibus 
idcirco prudentissimum esse dixerat, quod manus habe- 
ret; sed, ait Aristoteles (2), recta ratio exigit ut, quo- 
niam prudentissimus sit, ideo manus acceperit. Namque 
natura, ut vir sapiens, quodque instrumentum tribuere 
solet ei qui potest illo optime uti ; satius est tibiam ca- 
nendi perito quam musicam artem addere ei qui tibiam 
possideat. Qui autem intelligentia magis viget, is multis 
instrumentis rectius et facilius utetur ; manus autem mul- 
torum instrumentorum locum tenet ; illi igitur tribuenda 
erat qui plurimas artes callere posset. Neque audiendi 
> sunt qui hominem a natura destitutum esse queruntur, 
quod nudus in nuda humo omnibusque armis inops 
nascatur : quod longe est secus. Csetera enim animalia 
unum auxilium accepere, neque alia usurpare possunt ; 
calceati vestitique dormiunt, neque pro tempore tela vel 
tegmina mutant. Homo contra omnis generis armis, in- 
strumentis, vestibus utitur, eaque pro arbitrio mutat. 
Manus enim et unguis fit et cornu et ungula, eademque 
et ensis et hasta et securis : cuncta enim sumit et adhi- 
bet. Quas ad utilitates mira solertia fabricata est ; multi- 
fida enim ejus figura, ad permulta habilis, longi flexibi- 
li) Depart. anim. IV, 10. 

(2) Ibid. > 

lesque digiti, quorum contractio facilis facilisque porre- 
ctio, tum pollicis singularis figura, qui a parte inferiore 
^ adversus premit, brachiorum denique proprius homini 
flexus, cuncta ad motuum commoditatem artiumque va- 
rietatem conferunt (1). 

Hsec autem humani corporis praestantia ad animi ex- 
cellentiam necessario pertinet, quippe quae sine mente 
et ratione prorsus inutilis esset ; et in hoc omnium nostrae 
naturae elementorum consensu, animi bona evidentissime 
fines sunt, non effectus. Quid enim ? haec veri videndi 
facultas, hoc investigandi occulta studium, hic honesti 
virtutisque amor, hic pulchri decorique sensus, illae socie- 
tatis leges et jura a materiae natura aut formis originem 
ducerent ? Haec a sublimiori fonte manant ; sed ut in ter- 
ris exsistere possent, corporis structura quasi instru- 
mentum comparata est. Quod si praeterea, ut aliunde 
constat, illa humanae formae praestantia finis erat ad 
quem paulatim natura grassabatur, si quidem plurimae 
ex animantibus aut saltem quaeque in ordine altissimae, 
imperfectae hominis imagines esse videntur et quasi con- 
ceptus in evolutione impediti, qui summam figuram ad 
quam tendebant attingere nequiverunt, nonne conclu- 
dere oportet omnes illas formas et omnem vitam ex hac 
causa manare quae ad summum perfectumque bonum 
spectat, ita ut, inter ea quae fieri possint, id quod opti- 
mum sit semper sit finis naturae et gradatim efficiatur ? 

VI. Sed ut plane percipiatur quam late pateat hoc 
principium, illud etiam intelligendum est, hanc optimi 
rationem, qua re^um viventium structuras dicimus esse 
constitutas, non tantum spectare ad vitae necessitates aut 

i 

(1) De part. anira., IV, 10. 

commoditates, ad instrumentorum subtilitatem propriis 
muneribus aptissimam, ad sensuum et operum varieta- 
tem, sed ad omne etiam pulchritudinis genus, ad omnium 
formarum per se et separata utilitate eximiarum decorem, 
venustatem, dignitatem. Quod magis etiam perspicuum 
est in plantis. Quanta inter eas foliorum, quanta praeser- 
tim florum dissimilitudo, sive in ramis dispositionem, 
sive partium numeros et situs, sive magnitudinem et 
figuras inspexeris ? Quarum descriptionum gratia et ve- 
nustas neminem fugit, utilitas vero saepius latet. Nec 
defuere tamen qui has differentias certis usibus adscri- 
bere tentaverint, in quibusdam generibus vere, in aliis 
nimia nec satis prudenti subtilitate ; sed quam multa 
sunt quorum utilitatem frustra sic inquisiveris ? Eadem 
enim floris elementa in aliis adsunt, in aliis desunt, nec 
utris commodiora fuissent facile dixeris ; saepissime figu- 
ram aut locum mutant, quamvis nihil in eorum muneri 1 
bus mutatum esse videatur. Quid de colorum exquisita 
varietate? Num eorum etiam aliquem esse usum dixeris? 
Atque omnino innumera illa tam multiplici adspectu 
plantarum genera, , quibus saepe persimilis vivendi mo- 
dus, et in unoquoque genere infinita specierum diversitas, 
tot arborum fruticumque naturae quae profunda sylvarum 
colunt, tot graminum quibus prata virent, tot musco- 
rum qui rupes vestiunt, tot florum quibus campos et 
montes vicissim pingunt anni tempora, ne multiformem 
illam memorem fungorum algarumque seriem, omnes 
figuras imitantem, haec tanta varietas differentibus vi- 
vendi conditionibus differentiqute vitae instrumentorum 
usu explicari non potest : hic tantum immensam suam 
pandit et in fundendis fetibus fecunditatem et in distin- 
guendis subtilitatem natura deedala rerum ; cujus is finis 
esse videtur, ut aeternam expletamque pulchritudinem 

infinita imaginum varietate in rebus multiplicibus et mu- 
tabilibus exprimat. 

Ex illa etiam aeterna pulchri decorique natura manare 
existimandum est communes formarum leges quibus uni- 
versa rerum viventium descriptio regitur. Sic in animan- 
tibus neque geminata illa partium aut in orbem opposi- 
tio, neque etiam definitae illae structurae quae Vertebratis 
aut Annulatis propriae sunt, mera utilitatis ratione ex- 
plicari posse videntur ; eademque de plantis dicere licet. 
Altissimorum hujus modi exemplarium originem in im- 
mutabilibus pulchri et boni legibus quaeremus, Platonem 
in primis ducem sequentes, non quod Aristoteles hic 
omnino dissentiat ; sed, ut ea, quae experientia colligere 
licet, multo accuratius perspexit, sic sublimiores illae cau- 
sae a divino Academiae magistro clarius illustrantur. 

Ac primum in Phedone duae monstrantur viae, quibus \ 
ad reddendam rerum naturae rationem procedere liceat. 

In altera quidem omnia ad optimum referuntur : satis 
esse dicit Socrates ad explicandam cujusque rei formam, 
locum aut ordinem, si ostendatur potius esse rem ita se 
habere quam quovis alio modo ; Anaxagoramque repre- 
hendit, quod intelligentem illam causam, quam primus a 
materia sejunxerat, ad motum solum inferendum, non 
ad disponendas mundi partes adhibuerit, neque hanc 
omnium rerum dominatricem boni potentiam agnoverit. 
Sed mox ad alteram ipse deflectit viam, docetque eorum, 
quae in mundo observantur, naturam ab immutabilibus 
perfectisque formis, quae mente tantum percipi possunt, 
pendere, eorumque causas in illis ideis esse inquirendas. 
Quomodo autem ambae illae rationes connecti debeant, ut 
perfecta instituatur rerum naturae interpretatio, dicere 
omittit. 

■ At in libro qui de republica inscribitur, duplicem esse 

rerum aeternarum et intelligibilium seriem ostendit : de 
altera geometriam, de altera autem dialecticam tractare ; 
quae magno discrimine separantur. Eorum enim quae in 
geometricis demonstrantur veritas quidem immutabilis 
aeternaque constat ; sed istius generis demonstratio a 
suppositis quibusdam semper proficiscitur, ideoque non 
rerum vere existentium causas, sed necessarias eorum 
quae esse possunt conditiones proprietatesque declarat. 
At in dialectica germanae inquiruntur essentiae , quarum 
vi et praesentia sunt omnia quae in hoc mundo , quem 
oculis cernimus, generantur et accidunt. Illae rerum 
vere exsistentium, sed mutabilium, verissime existen- 
tes immutabilesque causae nullis ex suppositis conse- 
quuntur, sed ex altissimo principio manant, quod per se 
necessario et absque^ ulla conditione subsistit; nempe 
a summa boni idea et ab absolutis pulchri, justi hone- 
stique formis, quae ab illa optimi perfectione non secer- 
nuntur. 

Tria igitur idearum genera, si Platonis doctrinam recte 
interpretari et judicare volunjus, distinguenda sunt. Pri- 
mum quidem complectitur rerum possibilium aeternas 
species necessariasque leges, ut circuli, sphaerae, nume- 
rorum, quibus certos intra limites includitur quodvis 
efficiendi facultas, ita ut hoc fieri nequeat quin illud an- 
tea factura sit, aut simul exstet, aut postea consequatur. 
Haec est necessitas quam hypotheticam appellat Leibnit- 
zius, quae per se nihil agit, sed agentis potentiae termi- 
nos statuit ; haec est aeternae veritatis regio , quae infini- 
tam rerum quae esse possunt multitudinem et varietatem, 
ideoque mali et defectus causam continet. Haec in iis 
Academiae placitis , quae aypam diyu.aza dici solent, vi- 
dentur esse za. uaQ^uartxa. 

Secundum vero genus, quod longe super caetera digni- 

tate et potentia eminet (1), aeternas boni, pulchri, ho- 
nesti justique normas continet , quae omnium quae esse 
possunt pretium dignitatemque metiuntur, ideoque saepe 
mensura (-0 fihpov) a Platone vocantur (2). His necessa- 
riis legibus quid bonum, quid malum, quid decorum, 
quid turpe, atque etiam quid melius, quid pulchrius, 
quid, inter ea" quae fieri queunt, optimum et praestantis- 
simum sit statuitur. 

Tertium denique genus eas leges et formas continet 
quae in infinito earum , quae esse poterant , numero pro 
sua praestantia electae sunt, ut mundi ordinem regerent, 
et constitutae : quae igitur ex superiorum generum utroque 
pendent , sed praecipue ex boni natura , quae una per se 
exsistit et per' se agit. Hujus tertii generis sunt eae quas 
nunc vocamus naturae leges et ipsa illa, de quibus hic 
agitur, rerum viventium exemplaria. Quae ideo ex pura 
et simplici boni pulchrique idea manant (3) ; hoc fonte 
primum communes omnis decoris regulae, deinde his re- 
gulis descriptae formae oriuntur, quae altiorum generum 
structuras regunt , tum demum specierum figurae , ut 
equi, bovis, quae, generis effigiem servantes, ad certas 
vivendi conditiones accommodatae sunt, simulque magis 
expressam in partium differentiarumque numerosiorum 
convenientia pulchritudinem oculis subjiciunt. 

Amplissima illa Platonis doctrina plane consentit cum ' 
iis quae certissime confirmat nostrae aetatis philosophia , 
sive in mentis humanae studio , sive in rerum viventium 

4 

\ 

(1) De republica, VI. Oux ous£a« ovto; tou dyaOou, aXV frt bc(- 
xttva tr,{ ouffta? irpsaSeia xal iwdii.ii unspe/ovro;. Hic oi«£« ter- 
lium idearum genus significat. 

(2) Philebus, p. Gi. IlpS-rov |/.ev rrr, rapi (xeTpov, etc. 

(3) Convivium, Phocdrus. 

• 6 

investigatione versetur. Sunt sane necessaria omnis ve- 
ritatis principia, sine quibus nihil esse neque intelligi 
potest; sunt praeterea aeternae boni, juris atque honesta- 
tis leges, quarum in animis hominum impressae sunt aut 
saltem inchoatae intelligentiae ; sunt etiam pulchri im- 
mortales regulae, nobis minus notae, quibus tamen nescio 
quo pacto instincti de pulchritudine eorum quae adspectu 
sentiuntur judicamus. Si igitur intelligas simplicibus illis 
et ab omni materia sejunctis normis definita rerum ge- 
nera, inter ea quae esse possunt, certasque exsistendi 
conditiones subjici, inde orientur novae magisque ac ma- 
gis definitae leges, quibus quae sit in dato vivendi genere 
pulcherrima maximeque conveniens structura statuetur, 
et quae jam potentiam et imperium in res corporaque 
exercebunt, si quidem cum Platone, Aristotele ac Leib- 
nitzio existimes semper in natura quod optimum sit effici. 
Inde illae in plantis foliorum , ramorum , floris partium 
ordo constantibus normis et nescio cui numerorum po- 
tentiae parens; hic enim ternaria, illic saepius quinaria 
dispositio cum definitis caeterorum vitae instrumentorum 
differentiis assiduo conjungitur. Sed utraque descriptio 
multas rursus recipit varietates, quarum quasdam di- 
lexisse natura videtur et in immensis specierum numeris 
expressisse : hinc rosarum , hinc liliorum frequentissimae 
gentes , hinc leguminum papilionem imitantes , hinc 
ophryes variis insectorum figuris : earum cujusque gen- 
tium proprium esse videtur exemplar et quasi archite- 
cturae genus. Quae, si nuper reperta antiquis Academiae 
placitis explicare audeamus, nullis a causis manant, nisi 
ab illis aeternis decoris regulis, infinitae formarum quae 
esse possunt multitudini modum et mensuram adjicien- 
tibus. 

Eadem erit in animantibus similium diversarumque 

structurarum origo. Quanquam hic utilitatis et vitae ne- 
cessitatum ratio evidentior ; non una sane partium dispo- 
sitionis causa ^st, sed vim majorem obtinet. Quod qui- 
dem Platonem non fugit ; quippe qui , quum in Timaeo 
hominis fabricam describat , omnia fere ad hanc causam 
referat : unamquamque partem sic informatam esse do- 
cet , tum ut animi excellentia servetur, tum ut exterio- 
ribus causis , quae ad corpus consumendum assiduo ten- 
dunt , vita resistere queat. Quamdam enim proposuit e 
materia oriri necessitatem , quae cum optimi auctoris 
actione juncta rerum imperfectarum naturam definive- 
rit (1). Sed quomodo mixta illa necessitatis et intelli- 
gentiae ratio cum generalibus formarum legibus concur- 
reret, ut variae efficerentur animantium .structurae, non 
ostendit. Plura quidem in summa animalis perfecti idea 
exemplaria contineri vidit et quasi diversas figuras hanc 
communem formam variis modis exprimentes, quae om- 
nes in hoc mundo apparere debuerint : quae sint autem 
illa exemplaria et quomodo ex his species multiplices 
nascerentur videre non potuit. 

VII. Primus Aristoteles tria illa principia , quae a 
magistro acceperat, sociavit, ut experientia fretus, verae 
animantium naturae interpretationem institueret. Ac pri- 
mum necessitatem quamdam duci agnoscit e materia ex 
qua corpora viventia conflantur, ex alimentorum genere, 
ex elementorum vi in quibus versantur (2) ; sed eam na- 
tura ad optimum finem dirigit. Magnis in quadrupedibus, 
quae vescuntur herbis, ingens terrenae materiae pondus 
necessario comparatur; quam ad varios usus et ad 

(1) Mefi.tYji.ATi y^P f) touSe tou xoaiioj vAe di? e? dvdyxy); te xal 
voti CTUffracEto; iyevyrfi^. TilTlCC, p. 48. 

(2) De part. anim., IV, 2 et 3. 

diversa instrumenta natura absumit, ut cujusque speciei 
finis desiderat, hic ad ungulas, illic ad dentes aut ad 
cornua, in quo solita ponderationis lege, sed praesertim 
utilitatis ratione ducitur (1). Haec est materiae necessi- 
tas : sed huic altera vis conjungitur, quae specierum de- 
scriptionem necessario regit. Unaquaeque enim species 
ad latius genus pertinet, cujus immutabilis essentia cor- 
poris partium numerum situmque constanter determinat. 
Quam quidem Aristoteles, in hoc a Platone 'dissentiens, 
non tam ut aeternum exemplar, ad quod animantis fa-. 
brica referatur, quam ut intimam ipsius animantis vitae- 
que naturam habet, nec immerito : verae enim ac natu- 
rales specierum cognationes in ima profundaque animan- 
tium constitutione et in insita vis vitalis indole potius 
constant, quam in exterioribus quibusdam similitudini- 
bus, quae aliquando in remotissimis etiam generibus re- 
periri possunt, alienas formas fortuito imitantibus. Illa 
porro communis formae necessitas , quae certis regulis 
vitalium instrumentorum numeros , locos , ordinem con- 
stituit, multas accipit hos intra terminos differentias; 
eas quidem structuras excludit quae cum generis natura 
non congruunt; caeteras vero admittit, quas inter ad 
singula vivendi genera optimae quaeque eliguntur. Ita- 
que similis est ei necessitati quae ex elementorum natura 
oritur, et ipsa haberi potest quasi quaedam materia, quae 
ad plures diversosque usus, non ad omnes tamen , adhi- 
beri possit. 

Quod .dilucide proponitur in initio libri qui de incessu 
animalium inscriptus est : “ Natura nihil agit frustra, 

(i) De part. anim. III, 2. 115« Se ava yxalm; <pua£w« i/ovarn 

toT; Crcdpyouatv t; dva - pf»i?, vj xctra tov Xofov tpuot? evexa rov xaxa- 
xfypriTai, Xe^w^ev. 

sed semper ex iis quse fieri possunt pro propria cujusque 
generis essentia optimum quodque efficit. In omnibus 
igitur, si satius est rem ita se habere , ita natura con- 
stat (1). >• Mox illud praeceptum exemplis confirmatur : 

“ Serpentes his de causis pedibus carent, primum quod 
natura nihil frustra agit, sed semper ad optimum spe- 
ctans 'inter possibilia, simul et conservans unicuique rei 
propriam formam et essentiam ; deinde quod, ut jam di- 
ctum est, non fieri potest ut animal sanguine praeditum 
plura habeat membra ad motum accommodata quam qua- 
tuor. Unde patet quaecumque ex iis corporis longitudi- 
nem pro reliquis demensionibus nimiam, ut angues, ha- 
beant, ea pedibus necessario carere : 'si pluribus enim 
membris moverentur, sanguine carerent ; sin autem 
bina vel quaterna tantum haberent , fere immobilia 
essent, quippe quae tam lento tamque inutili gradu ince- 
, derent (2). « 

Pari necessitate avium descriptio quatuor membra 
tantum continet ; quorum duo, ob finem generi proprium, 
ad volandum destinantur ; bina ergo tantum ad curren- 
dum standumque relinquuntur idonea : unde peculiarem 0 
formam habitumque induere debuerunt (3). Eamdemque 
ob causam volucres instrumento singulari egebant, quod 
ad capiendum utile foret pondusque minime gravaret : 
itaque natura elementa qu» in' communi vertebratorum 
descriptione inerant ad hujus generis necessitatem accom- 
modans, rostri naturam ex labris, maxillisque et dentibus 



(1) . TouTWV 0' EV [A £7 EffTIV, 0X1 7| GUCl? O&SsV ItOlEt (AaTr,V, dXX’ Ottl 
ex -ruiv ivSeyo jasvojv tt, ousta rapi exaacov y£vo( Ccoou to apietov. Aio 
7i£p e? JJsXtiov diSi, o3tii); £'/si xai xa-ra tpooiv . De incessu anim. c. 2. 

(2) De incessu anim. 8. 

|3) De part. anim. IV, 12. 

conflavit. Sic quadrupedum naris in singulari elephan- 
torum descriptione (1) usus novos ideoque formam in- 
signem accepit. Sic omnino intelligitur exemplaris vel 
essentiae communis elementa esse quasi materiam, quae 
ad diversos usus informanda sit, prout singula vivendi 
genera requirant : quae vero vis ea sic aptissime informa- 
bit, nisi optimi potentia et ratio ? 

Illa vero formae necessitas magis ac magis angustos 
intra terminos gradatim contrahitur, quo a latissime pa- 
tentibus generibus descenditur ad arctiora; semperque 
altius genus quasi materia est quam inferius quodque ad 
quemdam finem accommodat, donec ultima addatur diflfe- 
rentia, quae speciem constituit. 

Haec igitur speciei natura ex omnibus illis principiis 
quae proposita sunt consequitur, e generali exemplarium 
descriptione , ex legibus quae vitalium instrumentorum 
dispositionem, augmenta vel deminutiones, ponderatio- 
nemque, et formarum in progressione continuitatem re- 
gunt, atque in primis ex finis, pulchritudinis atque op- 
timi ratione ; ipsaque non tam habenda est ut definita 
• omnium membrorum structura et figura, quam ut causa 
et vis vitalis quae hanc structuram per ratos materiae mo- 
tus et transfigurationes adducere potest, quaeque omnino 
cunctas vitae actiones certis normis dirigit. Haec vero es- 
sentia, si Aristoteli credimus, quamvis ex multis diffe- 
rentiis et legibus confletur, indissolubili vinculo omnia 
illa elementa colligat, atque indivisibilis immutabilisque 
manet, a singulis generantibus singulari proli tradita, et 
aeternum sibi similis. 

Hoc quidem in loco plurimae nunc dubitationes ; qua- 
rum enodatio in peripateticis libris non quaerenda est. 

i 

(1) De part. anim. II, 16. 

Vera enim specierum discrimina ignorabantur, nemoque 
observaverat quibus modis earum forma variare posset 
quosque intra limites ea variatio contineretur. Indivisi- 
biles quidem atque omnino sejunctas species esse asserit 
Aristoteles ; neque tamen nesciebat ex duabus diversae 
speciei animantibus mediam formam saepe nasci : cujus 
ut rationem reddat, commune esse ait utrique parenti, 
videlicet equae et asino genus, istiusque generis formam 
ab ambobus mulo tradi. Sed nihilominus ex hoc constat 
non insuperabili muro separatas esse vicinas species, id- 
que animal vivere posse cujus natura et figura, utriusque 
parentis particeps, non quidem tanta omnium partium 
perfectione et tam apto consensu eminet quam germanae 
species, sed tamen ad vitam conservandam sufficit. At- 
qui si rursus illae ambiguae formae prolem in perpetuum 
fecundam et sui similem generarent, nulla certa rema- 
neret definitio, qua species clauderentur et aliae ab aliis 
sejungerentur. Crediderat quidem Aristoteles illas am- 
biguas proles ad matris figuram post aliquot generatio- 
nes semper reverti ; eas plerumque fieri mox steriles, ita 
tamen ut, quum fecundae maneant, ad paternam aut ma- 
ternam speciem demum reducantur, inter fecentiores 
auctores fere constat ; et plerique speciem infinita fecun- 
ditate determinant. Sed illud in primis nunc disputatur, 
utrum species, quae praesenti tempore sejunctae videan- 
tur, possint longa vetustate in alias transire aut ex aliis 
nasci potuerint : quae quidem quaestio praesertim spectat 
ad illas antiquas animalium plantarumque, quae terra- 
rum orbem incoluerunt, mutationes ; eamque Aristoteles 
expendere non potuit, quum omnes species ex omni ae- 
ternitate in terris exsistere arbitretur (1). 

(1) Aio yevo? aei avOptiroov xai £iowv eort xaiipurav. De gener, 
anim. II, 1-. 

Sed quaecumque sit illius in vitae formis et instrumen- 
tis mutationis causa, qusecumque sit diversarum, quse in 
mundo vicissim apparuerunt, specierum origo, illud pro- 
fecto mihi certissimum manere videtur, aeternum esse 
cuique viventi formae exemplar aut potius aeternam le- 
gem, quae nascentis in materia effigiei et structurae prin- 
cipium sit. Etiam si compertum esset species alias ex 
aliis, vel per continuos gradus ac diuturnam temporum 
seriem, vel citius et per subitas rerum vicissitudines, vel 
etiam vi insita aut instincta oriri potuisse, illud tamen 
firmissime perseverarem, istis in temporum conversio- 
nibus, in elementorum exteriorum aut in consuetudinum 
mutatione conditionem tantum et occasionem, ut quae- 
que definita forma in materia appareret, non veram cau- 
sam et rationem cujusque structurae fuisse, sterna ma- 
nebat, antequam in terris oriretur, cujusque speciei na- 
tura, omnium corporis partium fabricam, locum, compo- 
sitionem, figuram generationemque complexa, ita ut 
omnia illa dementa inter se apte consentirent atque ad 
unum finem concurrerent. Neque huic aeternorum exem- 
plarium potentiae formarum viventium in alias transitus 
omnino repugnat; si quidem ille ipse hujus formarum ae- 
ternitatis primus auctor Plato bestiarum genera credidit 
ex hominibus potuisse oriri, ideoque inferiores species a 
superioribus degeneravisse : naturae enim progressionis 
nulla ei erat suspicio. Aliter tamen censet Aristoteles, 
quippe qui animalia potius putaret e terra sponte nata 
esse, nisi semper in mundo exstitissent (1). 

Caeterum, quamvis a Platone multis in locis praeser- 
timque de idearum natura dissentiens, in hoc sane cum 
illo' convenit, ut aeternas esse statuat rerum essentias : 

(1) De gener, anim., III, H. 



Digitized by Google 




— 89 — 

* 

quas constare docet in mente divina. Quum enicq Deus 
ex peripatetica doctrina seipsum perpetuo cogitet et con- 
templetur, omnia simul cogitat quae bona sunt et per se 
intelligibilia, quaeque ab optima praestantissimaque sum- 
mae mentis 'natura distingui nequeunt : idem est enim 
quod intelligit et quod intelligitur (1). In illa igitur di- 
vina mente continentur specierum viventium intelligen- 
tiae et exemplaria, quorum ad effigiem res corporeae in- 
formantur. Sed eaedem illae essentiae, quum corporibus 
t junctae sunt et in data materia constantes, tum hanc 
materiam suis legibus et vi propria regunt et movent, 
easque naturas constituunt quas animas vocat Aristote- 
les, jam a magistro longe discedens. Hic enim illas spe- 
cies, quas ideas appellat, praesertim ut exemplaria duxe- 
rat, et eam esse rebus viventibus finem, ut perfectas 
illas formas imitarentur ; neque multum abest quin illas 
etiam leges esse dicat quibus regatur rerum mutabilium 
natura ; nullo modo enim res imperfectas constare posse 
et speciem ullam possidere ait, nisi perfectae alicujus ideae 
praesentia et communicatione. Minime vero illas ideas 
putat principium esse 'motus, quum immobiles sint : aliam 
et prorsus diversam esse causam, qua corpus animantis 
moveatur, scilicet animum, cujus ea natura sit ut seip- 
sum perpetuo moveat et sui ipsius mutatione et impetu 
caetera agat et immutet. Ea contra quam animam vocat 
Aristoteles ab essentia et specie non diversa est, eadem- 
que est in animanti lex motus et vis movens, neque ipsa 
movetur aut mutatur. Quam Platonicae ideae potius quam 
Platonico animo comparare deceret. Namque ex tribus 
idearum generibus, qdae Plato agnoverat, unum tantum, 



(1) ’Enl piv Y&p twv aveu D-r,;, to auro £<m vb voouv xal vo vo- 
ovjaevov. De anima III, 4. — Vide Metapbys. XII, 7 et 9. 

quod tertiun^erat, naturae leges et exemplaria comple- 
ctens, et in hoc ipso numero, omissis generum formis, 
eas tantum quae species regerent (1), elegisse Aristoteles 
videtur, ut rerum essentiam constitueret. 

VIII. Quod quidem partim recte nobis videtur statuisse, 
ut alio loco disputavimus, partim minus convenienter. 
Quomodo singulares illae rerum naturae et essentiae se 
habeant ad materiam quam agant et informent, satis 
commode explicat ; quomodo autem illae essentiae ex 
mente divina in res et corpora descendere potuerint, ex- 
plicare nulla ratione potest. Quanquam ipse hanc difficul- 
tatem Platoni objicit : Quid est quod operatur ideas in- 
tuens ? eamque tollere putat, quum species ex omni 
aeternitate in terris existere, et formam quamque nas- 
centem ex altera jam perfecta atque adulta emanare 
doceat. 

Sed primum haec vitae traditio et communicatio effe- 
ctus est quem cernimus, non causa ; neque intelligitur 
quomodo cujusque singularis animantis forma tantam 
per se potentiam hab,eret, ut alteram novamque formam 
et vim vitalem, quamvis similem, in altero corpore crea- 
ret. Sed ante omnia in universum rogo, quae foret hujus 
ipsius potentiae primum principium, quae prima causa ; 
nam fatetur Aristoteles aeternarum etiam rerum certam 
esse causam : unde igitur hujus modi vim' et potestatem 
corpora acceperunt? unde oritur in materia illud artifi- 
cium quo rerum viventium descriptiones constantibus ex 
normis perficiuntur? 

Agnoscit quidem Aristoteles divinam hanc mentem, in 



(1) Tuw ouotwv iva-pialov iSea; eTvai [idvov. Metaph., I, 7. — Aio 
ou xojcw; 6 IIXaTwv eiprj etSn) ia rtv feouoc funi, ibid., XII, 3. 

qua omnes essentiae continentur, omnis in rebus muta- 
tionis et motus immobilem esse causam; mundum enim, 
et omnia quae in mundo insunt, ad summam absolutam- 
que illam perfectionem, quasi amore et desiderio impulsa, 
perpetuo tendere. Sed ut nunc quaerere omittam unde 
oriatur ille in rebus sensu vacuis amor et appetitus, il- 
lud certe non intelligitur, quomodo ista appetitione effi- 
ceretur formarum in materiam inductio, etiam si vulga- 
rem animantium ex similibus parentibus generationem 
consideres; multo magis, si spontaneam istam, quam 
pauci hodie et in minimis tantum bestiolis defendunt, 
quam autem Aristoteles in multis generibus consuetam 
esse voluerat, sed maxime, si primam specierum origi- 
nem intuearis. 

Quum enim certissime nunc constet species non semper 
easdem in terris vixisse, sed longis temporum vicissi- 
tudinibus alias interire, alias nasci, necesse est ut ali- 
quando ex aeternis illis exemplaribus in materiam et 
corpora descenderint. Quod explicari non potest, nisi 
cogitaveris divinam illam mentem, in qua omnes con- 
tinentur rerum formae et rationes, actione propria ma- 
teriam regere, moderari, gradatim informare; atque 
ex ea actione oriri non tantum earum legum potestatem, 
quibus cujusque speciei natura paret, quibusque genera 
communiaque exemplaria constituuntur; sed quasdam 
etiam alias leges quae formarum mutationem et progres- 
sionem regant, ita ut certis gradibus appareant diversae 
generum specierumque naturae. Sic intelligetur qua ra- 
tione in illis tam dissimilibus animantium caetibus qui 
terram vicissim possedere, eorumdem generum formae 
saepe permaneant, etiam quum species mutentur. Ex quo 
fit ut aliquid Plato vidisse videatur, quum non tantum 
speciebus, sed generibus etiam aliquam potentiam tri- 



Digitized by Google 




— 92 — 

bueret, ac praesertim illis summis boni et pulchri normis, 
quae generum et specierum atque omnino cunctarum le- 
gum, quibus materia regitur, causae sunt. 

Illud enim excellens et divinum, quod mente concipi- 
mus, nobis quidem apparet ut hominis exemplar et finis 
et lex ; quippe quod principio omnia contineat quae per se' 
expetenda sint et ad bene beateque vivendum pertineant; 
rursus perfectissimam virtutis effigiem statuat, ad quam 
se componat quicumque dignitatem suam et praestantiam 
servare atque augere velit ; denique omnis in hominum 
societate juris et justitiae sit mensura ac principium. Sed 
bonum illud quod ut optatum finem libere persequitur 
voluntas, quod notum exemplar imitatur, cujus normam 
sibi quasi sanctissimam legem ratio ipsa imponit, non 
tantum in homine intelligenti et libertate praedito hanc 
habet auctoritatem, sed non minus valet in rebus mentis 
rationisque expertibus : eas certiori imperio et inviolatis 
legibus coercet, ut ad finem assignatum adducat, mate- 
riamque per ratos gradus ad formas magis ac magis pul- 
chritudine praestantiaque eminentes jubet ascendere. 

Hanc summi boni potestatem et imperium in res, quas 
cernimus, agnovit sane Aristoteles, neque iis philosophis 
assentitur qui optimum et pulcherrimum quodque in re- 
rum termino tantum et exitu, non in principiis existere 
censuerunt (1) ; in omnibus contra bonum esse in primis 
principium asseverat (2 ) ; neque, ut Anaxagoras, summam 



( 1 ) ‘'Ooot St uiroXotu.6avou5iv, oxrzcp ol IIuGavdpetot xai X-rctuuTmo?, 
to apicTOV y.al xaXXiOTOv ar ev dpyvj «vas, Sii to xa\ tu>v tiuwv xal 
tEov tpuTbiv ti? ap/a? a*T'.a ptv tlvat, to St xotXov xat to teXeiov £v 
to?g ix toutmv , oux Sp6oi? oTovtoci. Metiiph., Xll, 7, — lbid., 
XIV, i. 

(2) Metaph., XII, 10. Koktoi tv firoxoi to ay/xObv p.aXtcr« ipyr , . 

intelligentiam motus tantum esse causam, sed etiam pul- 
chritudinis et perfectae rerum compositionis docet ; ad 
eam omnium exsistentium ac praecipue viventium ordi- 
nem pertinere, quae, quanquam diverse constituta, ali- 
quam tamen inter se communitatem habent et ad unum 
aliquid spectant : riavra os covr iza.'/.Tai 7 ruc, a).),’ oly_ 
ofj.oiw;, xai 7rXwra, xai Tizr,va., xai (pura' xai oiry ourco; tyii 
«orre fj.ri elvsu Garep» 7 ;po? Sarepov pj&y, aXX’ e ari ri' 7tpoi; 
fj-iv yap ev a7ravra owreraxrai (1) ; ex hac causa pendere 
mundum omnemque naturam : ’Ex roiaur>is apct apyrfi 
tfpTYirat 6 oiiptxvbi xai r, <pvaic, (2). Sed illius principii effi- 
cientiam fere tollit, quum actionis initium a naturis ma- 
teriae junctis, non ab immutabili illa boni natura profi- 
cisci videtur fingere. Mundum ab illo moveri ait haud se- 
cus ac hominis mens impellitur boni cupidine, quod in- 
telligit et expetit. Ac fortasse quidem ad illud attende- 
rat, animum aliquando moveri a quibusdam pulchri et 
decori formis quas non dilucide novit, ut poetae et artifi- 
ces in creandis operibus divino spiritu instincti videntur, 
omnesque obscuro quodam sensu, non clara intelligentia 
quid sit in rebus formosum judicamus; et simile quiddam 
cernitur in animantibus, quae naturali appetitu ducuntur 
ad fines quos saepe non norunt ; quamdam igitur, etiam ' 

remota omni cognitione, rebus inesse appetitionem. Sed 
ista etiam non exsisteret, nisi ab invisibilibus aeternisque 
illis normis quaedam actio proficisceretur, quae res per se 
caecas et inertes traheret et duceret, nedum fieri possit 
ut corpora omnis sensus expertia ad certas formas ten- 
dere queant certisque legibus parere, nisi hac actione du- 
cerentur. Quod clarius confirmatur, quum illam, de qua 

» 

(1) Ibid. 

|2) Ibid., 7. 

hic agitur, formarum liventium mutationem intueamur : 
hic evidentissime patet non tantum eas vires et essentias, 
quibus corpora seu inanima seu viventia reguntur, ex illo 
imperio, quod ab invisibilibus formis et a divina mente 
proficiscitur, emanare, sed ab eadem etiam altiori ac- 
tione has corporum vires et naturas posse immutari. 

Hsec erit igitur hujus disputationis conclusio et sum- 
ma : omnia rerum viventium principia in divina illa na- 
tura contineri, tum latissime patentes generum formas, 
tum vitse progressionis leges, tum etiam definita specie- 
rum exempla. Non enim in simplicibus et ab omni mem- 
brorum mensura sejunctis figuris magis inest pulchritudo 
quam in determinato totius corporis habitu certaque 
partium proportione ; rursusque sine destinato vitalium 
instrumentorum usu ad privatas vivendi conditiones ac- 
commodatorum, finis atque optimi rationes apparere ne- 
queunt. Neque etiam a specierum natura separari pos- 
sunt ese normae quibus formarum in materiam ratos per 
gradus inductio regitur : quippe quarum vi necessaria, 
multorum, quse in singulorum animantium descriptioni- 
bus animadvertimus, ratio reddenda sit, quse ad pro- 
prium vivendi genus supervacanea videantur, sed aliis 
ejusdem seriei generibus aut antea ortis, aut postea fu- 
turis utilia. Illum enim omnium rerum ordinem ad opti- 
mum paulatim ascendentem, quem in prsesenti statu 
perfectum atque immutabilem censuerat Aristoteles , 
nunc intelligere oportet ut perpetuo crescentem atque 
adolescentem, semperque ad meliora temporis ope pro- 
cedentem ; cujus progressionis causas et leges a summo 
omnis boni principio necesse est emanare. , 

